Sekretar za odbranu Džim Matis odgovara na pitanja o napadu na američke snage u Nigeriji, Pentagon, u Vašingtonu, 19. oktobra 2017.\nAmerički sekretar za odbranu, Džim Matis, upozorio je Siriju da bi bilo "vrlo nesmotreno" da upotrebi gas kao oružje u bombardovanju pobunjeničkih uporišta u Istočnoj Guti.\nMatis je u nedelju rekao da "upravo sada" Sjedinjene Države "dobijaju izveštaje" da snage sirijskog predsednika Bašara al Asada koriste gasoviti hlor u svom tronedeljnom napredovanju protiv pobunjenika u pregrađima Damaska, tokom kog je stradalo gotovo 1.000 ljudi, uključujući i 200 dece.\nŠef odbrane SAD priznao je novinarima koji su putovali sa njim ka Omanu da nema dokaze koje može da im pokaže u vezi sa napadima gasom, ali je rekao da "užasno mnogo izveštaja o upotrebi gasa hlora ili o simptomima koji bi mogli da su uzokovani hlorom".\nMatis je rekao da sirijske trupe, "u najboljem slučaju neselektivno" napadaju i "u najgorem slučaju ciljaju bolnice. Ne znam šta je u pitanju, da li su nekompetentni ili da li sprovode nedozvoljena dela, ili i jedno i drugo".\nArhiva - Ljud snimljeni oko kamiona Crvenog krsta koji je dovezao pomoć u opkoljeni grad Duma, Istočna Guta, pored Damaska, Sirija, 9. marta 2018.\nŠef odbrane SAD je rekao: "Samo želim da ponovo naglasim da bi bilo vrlo nesmotreno za njih da koriste gas kao oružje i mislim da je predsednik Tramp to vrlo jasno rekao".\nArhiva - Na ovom satelitskom snimku koji je objavio Sekretarijat za dbranu SAD, vidi se oštećena postrojenja na Šajarat vazdušne baze u Sirji, nakon napada američkih raketa Tomahavk 7. aprila 2017.


MPC Properties, najveća domaća kompanija za razvoj nekretnina u regionu, za manje od dve godine sagradila je nekoliko impozantnih objekata u prestonici Srbije.\n“UŠĆE” kompleks promenio izgled Novog Beograda\nPolovinom prošle godine otvoren je UŠĆE Tower Two poslovni objekat, koji je uz UŠĆE Tower One i UŠĆE Shopping Center postao deo jedinstvenog “UŠĆE kompleksa”, koji je praktično promenio opis i izgled tog dela grada, sa idejom da lociran u samom srcu Novog Beograda, bude mesto za podršku i razvoj poslovanja.\nKao jedan od objekata čija je zamisao da menja način i standard života i poslovanja savremenog čoveka, UŠĆE Tower Two predstavlja prestižan i luksuzan poslovni objekat površine 23.200 kvadrata sa 22 sprata.\nZa kompaniju MPC Properties je 2020. godina bila veoma važna godina i zbog otvaranja još jedne zgrade koja predstavlja inovaciju na srpskom tržištu.\nPolovinom 2020. godine otvoren je i BEO Shopping Center na uglu ulica Vojislava Ilića i Mis Irbijeve, koji se prostire na površini od 130.000 kvadrata, što je reda veličine 20 fudbalskih terena, a u svojoj ponudi ima više od 130 internacionalnih brendova.\nTaj centar se takođe izdvaja svojim inovativnim arhitektonskim konceptom koji prati poslednje svetske trendove u retail-u sa više otvorenih površina, širokim koridorima, dosta prirodnog svetla i zelenila.\nNajvažnija globalna priznanja za BEO Shopping Center\nBEO Shopping Center uspeo je za kratko vreme da osvoji i dve prestižne internacionalne nagrade renomirane organizacije „International Property Awards“ i to u kategorijama “Best Retail Architecture” i “Best Retail Interior”, što spada u red najznačajnijih globalnih priznanja u oblasti upravljanja nekretninama i uopšte real estate industrije.\nIpak, predstavnici te kompanije najavljuju da za njih ne postoje granice, odnosno da se tu neće zaustaviti, jer se već radi na novom objektu u Beogradu koji kombinuje najbolje standarde i inovativni pristup.\nSve to bilo je povod za razgovor za BIZLife sa novim CEO-om kompanije MPC Properties Maxence Liagreom.\nLiagre je inače vodeći svetski stručnjak za nekretnine sa više od 20 godina iskustva u upravljanju i rukovođenju šoping centrima širom sveta.\n„Ponosni na nagrade, podstiču nas da budemo bolji“\nPrethodna godina uopšte nije bila lagana za celu našu industriju, ali nam je na neki način pomogla da se bolje fokusiramo na određene projekte, kaže on za BIZLife.\nLiagre navodi da su u kompaniji veoma ponose nagradama, ali i da to nije prvi put da ih dobijaju.\n„Dobijali smo različite nagrade i ranije, već smo osvojili više nagrada u različitim kategorijama – za menadžment, arhitekturu, organizaciju poslovnog prostora… Nagrade su važne za nas jer predstavljaju potvrdu naše izvrsnosti, stručnosti i posvećenosti u radu. „International Property Awards“ nagrade koje smo dobili veoma su važne jer su na svetskom nivou, što je potvrda da su naši projekti koje realizujemo u Srbiji deo globalnih, međunarodnih standarda. To nas samo vuče da i dalje dajemo svoj maksimum i pomeramo granice tržišta“, kaže Liagre.\n“Tri lista Duvana” novi prestižni poslovni projekat\nNajavljuje da će ove godine u fokusu biti novi projekat – nova poslovna zgrada, koju će raditi MPC Properties.\nZavršili smo UŠĆE Tower One i UŠĆE Tower Two na veoma prestižnoj lokaciji, a sada ćemo takođe kombinovati najbolje standarde u modelovanju novih, modernih zgrada. Fokusiraćemo se na otvaranje našeg novog prestižnog poslovnog projekta poznatijeg kao “Tri Lista Duvana“. Biće to jedinstven objekat u samom centru grada, kaže Liagre.\n“Predvideli smo jednostavniji pristup automobilima i javnom prevozu, te smo za sve one koji upravo prevozom dolaze na posao u okviru ove zgrade omogućili više od 45 parking mesta. Imaćemo kafeteriju u zgradi, lep restoran, zastakljen prostor sa panoramskim pogledom“, otkriva delove Liagre.\nPored toga, korisnicima ćemo ponuditi i uslugu opremanja enterijera i na taj način im omogućiti da imaju jedinstvene personalizovane kancelarijske prostore.\nPodseća da je na ovo tržište došao pre pola godine i da je po dolasku bio impresioniran, pre svega kvalitetom kompanije i portfoliom, kao i visokim nivoom profesionalizma tima.\n„Pandemija covid-19 uticala na industriju nekretnina, ali smo se brzo adaptirali na nepredviđene okolnosti“\nProšla godina bila je veoma specifična imajući u vidu sve okolnosti usled pandemije, a ova 2021. biće tranziciona, ističe sagovornik BIZLife.\n„Moramo da stabilizujemo portfolio i razvijemo nove usluge, te ćemo nastojati da u narednom periodu resurse više fokusiramo na određene projekte i planove“, rekao je Liagre.\nPandemija korona virusa dosta je uticala na našu industriju, što kroz ograničenje kontakta, zatim rad od kuće, ali i sve ostale restrikcije. Sve to zajedno je uticalo na smanjeni kapacitet rada zakupaca i firmi u našim poslovnim centrima ali i šoping centrima generalno, ističe on.\n„To je za nas bio šok na samom početku, ali smo se vrlo brzo adaptirali i dali odgovor na krizu, pokušali da nađemo najbolja rešenja, a u svemu tome bilo je i veoma važno da povratimo poverenje korisnika“, kaže sagovornik BIZLife.\nFoto: MPC Properties/Relja Ivanić\nBEO Shopping centar/Maxence Liagre/mpc properties/ušće tower two


Škola plivanja za djecu sa poteškoćama u razvoju | Olimpijski bazen – Sarajevo\nŠkola plivanja za djecu sa poteškoćama u razvoju\nU četvrtak, 28. oktobra 2021. godine, u prostorijama Olimpijskog bazena Otoka, održan je sastanak sa predstavnicima Zavoda za specijalno obrazovanje i odgoj djece “Mjedenica”, Centra za slijepu i slabovidnu djecu i omladinu, Centra za odgoj, obrazovanje i rehabilitaciju “Vladimir Nazor”, Škole za srednje stručno obrazovanje i radno osposobljavanje i Centra za slušnu i govornu rehabilitaciju.\nTema sastanka bila je mogućnost realizacije škole plivanja za djecu sa poteškoćama u razvoju.\nPrisutni su izrazili oduševljenje prema ovoj ideji, ali su skrenuli pažnju da postoje brojne poteškoće do kojih bi moglo doći do same realizacije. Svi su istakli da su raspoloženi da se maksimalno uključe, kada dođe do realizacije, jer su se djeca i ranije susretala s vodom kao medijem u rehabilitaciji.\nPrilikom razgovora, predstavnicima pomenutih centara, predloženo je da za početak bude upriličena edukacija-trening roditelja/pratilaca djece, koji bi u dolazili individualno, a po sticanju uslova, grupno. Metod rada biće prezentiran Vijeću roditelja, nakon čega će biti prikupljeni podaci o broj zainteresiranih, kako bi se moglo započeti sa realizacijom.


DEO FIRME PREKO PLATE Evo kako kompanije mogu da zadrže najskuplje kadrove\nAPR: Od 6. marta omogućeno slanje finansijskih izveštaja\n17.000 USPEŠNIH PRIJAVA! Ugovori u okviru programa "Moja prva plata" od 28. novembra\nUgovori između Nacionalne službe za zapošljavanje, poslodavca i izabranih kandidata u okviru programa "Moja prva plata" biće zaključeni od 28. novembra do 14. decembra, saopštila je Nacionalna služba za zapošljavanje.\nŠvedska, Italija i Luksemburg obezbedili su dodatnih 3,8 miliona evra donatorskih sredstava za podršku preduzetnicama Zapadnog Balkana, za još pet godina implementacije programa "Žene u biznisu". Deo tih sredstava namenjen je za unapređenje ženskog poslovanja i u Srbiji, kažu u Evropskoj banci za obnovu i razvoj (EBRD).\nDAO OTKAZ, 5 GODINA ŽIVEO NA RUBU SIROMAŠTVA Sada zarađuje više od 100.000 dolara godišnje\nSkoro pet godina živeo sam kao prosjak, a više od pola plate ostavljao sam sa strane kako bih uredio studio i pokrenuo vlastiti YouTube kanal, priseća se Andrei Jikh, danas poznati YouTuber koji je za samo godinu dana putem ovog kanala zaradio više od 100.000 dolara, odnosno 668.394 kuna.\nZašto potražiti posao odmah NA POČETKU nove godine\nPrema podacima koje je nedavno analizirao portal "Monster", januar i februar najpopularniji su meseci za ljude koji traže novi posao. Srećom za tražioce posla, otvaranje radnih mesta se takođe povećava početkom nove godine, jer poslodavci dobijaju nove, osvežene godišnje budžete.\nMinistarstvo privrede objavilo je danas Javni poziv za dodelu bespovratnih sredstava za privredne subjekte, u okviru Programa podrške malim i srednjim preduzećima, za nabavku opreme u ovoj godini, a za realizaciju ovog programa opredeljeno je milijardu dinara.\nZLATNE RUKE I ZADNJICA Kako su Donald i Ivana Tramp od filovane kore za picu napravili biznis vredan MILIJARDE DOLARA\nFilovana korica na pici danas je posao vredan više milijardi dolara. Ali 1995, kad je čuveni lanac restorana “Pica Hat” tek pokazao svoju novu picu sa mlečnim punjenjem, čitava stvar je izgledala kao veoma skupa greška. A onda se umešao Donald Tramp.


Humanitarni koncert za Stefana Lazića - Ozonpress :: internet portal\nHumanitarni koncert za Stefana Lazića\nTag: humanitarni, koncert, Stefan\nU okviru Huminitarne univerzitetske nedelje sporta organizuje se humanitarni koncert. Ove godine sav prihod koji se skupi biće uplaćen za lečenje Stefana Lazića.\nU četvrtak 5. aprila sa početkom u 19:00 časova, biće održan humanitarni koncert na kome će učesće uzeti Plesni klub Luna, baletski studio Forse, Star Dance Studio, Muzička škola, KUD Dule Milosavljević Žele.\nUlaznice će biti u prodaji na blagajni Doma kulture od 18 časova. Cena ulaznice je 150 dinara.\nPriČa će trajati 7 dana: Rok koncerti, tehno žurka, maskenbal…\nNova humanitarna žurka čačanskih studenata, stižu novi aparati


Spaseno 37 mladunaca foke iz ruku krijumčara (video) - Sputnjik Srbija\n07:37 17 Jul 2019\nSpaseno 37 mladunaca foke iz ruku krijumčara (video)\n22:48 11.05.2019 Preuzmite kraći link\nMeđunarodne organizacije za zaštitu prava životinja pozdravile su danas oslobađanje u divljinu severne Kine 37 mladunaca pegave foke, koji su spaseni iz ruku krijumčara tih životinja.\nAP prenosi saopštenje organizacije „Humane Society International“, u kojem se navodi da je kineska policija pronašla mladunce foke pre tri meseca u šupi na zabačenoj farmi na području grada Dalijan, na severu zemlje, a mnogi od mladunaca su bili izgladneli i pred uginućem.\nU policijskoj akciji je uhapšeno osam osumnjičenih osoba.\nNavodi se da su krijumčari ovih životinja oteli mladunce iz njihovog prirodnog staništa kako bi ih prodali firmama koje drže izložbene akvarijume, a i da bi ih ponudili za izlaganje na komercijalnim mestima, poput prodavnica i restorana.\nPolicajci nisu uspeli da spasu 29 mladunaca koji su uginuli, pošto su životinje bile stare manje od dve nedelje kada su pronađene i nisu mogle da se hrane ničim drugim osim majčinim mlekom, preneo je Tanjug.\nAP navodi da su pegave foke nekada izlovljavane zbog korišćenja u tradicionalnoj kineskoj medicini, ali su sada u Kini zaštićena životinjska vrsta.


Sastanak predstavnika za komunikaciju nacionalnih metroloških instituta – Zavod za metrologiju Crne Gore\nSastanak predstavnika za komunikaciju nacionalnih metroloških instituta\nHome/Novosti/Sastanak predstavnika za komunikaciju nacionalnih metroloških instituta\nU organizaciji Evropskog udruženja nacionalnih metroloških instituta (EURAMET) 16. decembra 2020. održan je online sastanak NMI predstavnika koji se bave komunikacionim aktivnostima u metrološkim institucijama.\nSastanak je organizovan u cilju razmjene poslovnog iskustva u oblasti komunikacija tokom 2020. koju je obilježila covid-19 pandemija, s obzirom na to da je ovogodišnji sastanak, predviđen da se održi u novembru u Dablinu, otkazan.\nTokom sastanka učesnici su prije svega imali priliku da ukratko razmjene iskustva i izazove sa kojima su bili suočeni tokom 2020. kada su se i eksterne i interne komunikacione aktivnosti u mnogim isntitucijama morale promjeniti i prilagoditi uslovima izazvanim pandemijom. Neki od nacionalni metroloških instituta imali su posebne izazove u radu, jer prije pojave pandemije nisu imali uspostavljene društvene mreže i ažurirane web sajtove, što je značajno uticalo na komunikaciju sa stakeholder-ima. Sa druge strane “LGC group” iz Velike Britanije, kao ovlašćeni institut, direktno je sarađivao sa univerzitetima i britanskom vladom pomažući i podržavajući kapacitete za testiranje na korona virus.\nVećina nacionalnih metroloških instituta, za internu komunikaciju u sklopu institucije, je primjenivala intranet, odnosno različite vrste tehnologija baziranih na internetu u cilju lakšeg pristupa informacijama i podacima. Osim toga, za sastanke i održavanje webinara najviše je korišćena Microsoft Teams platforma.\nNa sastanku je više riječi bilo i o obilježavanju Svjetskog dana metrologije, odnosno novom posteru i temi Svjetskog dana metrologije, koji će biti predstavljeni u januaru 2021. Kao buduće teme sastanka definisane su tehnike upotrebe društvenih mreža i video produkcija, dok je za zajedničku aktivnost i kao jedna od glavnih tema narednih sastanaka predložena i realizacija komunikacionih kampanja koje bi podržavale Konferenciju Ujedinjenih nacija o klimatskim promjenama (UN Climate Change Conference COP26).\nSastanku je iz Zavoda za metrologiju prisustvovala samostalna savjetnica za odnose sa javnošću Anđelika Durutović koja je predstavila komunikacione aktivnosti Zavoda tokom 2020. i način poslovanja u uslovima pandemije.\nOsim predstavnika evropskih nacionalnih metroloških instituta sastanku su prisustvovali i predstavnici Međunarodnog biroa za tegove i mjere (BIPM), LGC grupe iz Velike Britanije, kao i brazilskog nacionalnog metrološkog instituta (Inmetro).\nPrethodni EURAMET sastanci o komunikacionim aktivnostima nacionalnih metroloških instituta organizovani su jednom godišnje u periodu od 2016. do 2019. u Londonu, Pragu, Beču i Briselu.


Jovović: Potrebne nove mjere i olakšice kako bi se sačuvala sva radna mjesta | onogošt.me\nJovović: Potrebne nove mjere i olakšice kako bi se sačuvala sva radna mjesta\nCilj koji smo sebi postavili je da zadržimo zaposlene, ali moramo voditi računa o održivosti poslovanja, upravo kako bi omogućili opstanak kompanija, a samim tim i angažman zaposlenih, kaže za portal Onogošt Ranko Jovović, prvi čovjek Comp Comerc grupe, komentarišući sve složeniju prvirednu situaciju zbog pojave koronavirusa u Crnoj Gori.\nU sastavu ove kompanije, koja posluje u više sektora: trgovina, proizvodnja piva, proizvodnja peleta, turizam i ugostiteljstvo, nalazi se više firmi koje zapošljavaju blizu 350 zaposlenih u Nikšiću, Podgorici, Herceg Novom i Tivtu. Većina zaposlenih je u Nikšiću i to skoro 300.\nVeliki udar na sektor turizma i ugostiteljstva\nJovović ističe da su sve djelatnosti u kojima posluju snažno pogođene situacijom koju je prozrokovalo širenje novog koronavirusa. Ipak, naglašava, najznačajnije su pogođene kompanije koje posluju u sektoru turizma i ugostiteljstva, budući da je u tim djelatnostima potpuno obustavljen rad, pa samim tim i prilivi sredstava.\n“Ipak, potrudićemo se da zaposleni u najmanjoj mogućoj mjeri osjete teret problema sa kojima se susrećemo od sredine marta kada je rad zabranjen. U zavisnosti od dužine trajanja ove situacije i paketa ekonomskih mjera koje Vlada pripremi za pomoć privredi, zavisiće i aktivnosti koje ćemo sprovoditi u narednom periodu”, objašnjava Jovović.\nPosebno brine što će, navodi, sasvim izvjesno, navedeno stanje potrajati.\n“Vremenski horizont je upravo ono što nas najviše brine i što nas onemogućava da preciznije planiramo aktivnosti. U takvim uslovima neizvjesnosti ne možemo predvidjeti ni obim negativnih posljedica koje ćemo snositi zbog novonastale situacije, kao ni do kada ćemo odoljevati iskušenjima sa kojima se susrećemo. Ipak, nadamo se ćemo iz ovog perioda izaći do glavne turističke sezone, te radimo na tome da zadržimo zaposlene koji su naš najvažniji resurs”, optimista je Jovović.\nOne koji sačuvaju radna mjesta osloboditi potpuno od plaćanja dijela poreza, omogućiti subvencije i poreske podsticaje\nOn smatra da je set ekonomskih mjera koje je Vlada usvojila bio vrlo značajan za kompanije u prvom udaru krize. No to, kako sada stvari stoje, neće biti dovoljno,\n“Ipak, kako je sada izvjesno da će ova situacija potrajati, biće potrebne dodatne mjere i podsticaji kako bi se sačuvala radna mjesta, što je glavni i zajednički cilj Vladi i nama privrednicima. Sve mjere koje su već usvojene, a koje se odnose na odlaganje plaćanja kredita i poreskih obaveza, su dobre i vrlo značajne kako bi se dobilo na vremenu da se analiziraju svi negativni efekti krizne situacije i kako bi se pripremile dodatne mjere. Shodno tome, sve navedene mjere su dobrodošle i imaju isključivo pozitivne efekte po privredu”, dodaje Jovović.\nMeđutim, usljed negativnih efekata širenja novog koronavirusa na privredu i uvođenja zabrane rada u brojnim djelatnostima, te posebno zbog dužine trajanja navedene situacije, Jovović smatra da za opstanak velikog broja preduzeća slijedi period velikih izazova.\n“Najpogođenija su mala i srednja preduzeća koja nemaju akumulirana sredstva za isplatu obaveza koje dospjevaju, a posebno prema zaposlenima. Ipak, treba dati posebnu pažnju i velikim preduzećima koja angažuju veliki broj zaposlenih i čija će se akumulacija brzo potrošiti usljed potpune obustave ili smanjenja obima rada”, jasan je on i dodaje da posebno brine činjenica da će se kriza osjećati u brojnim sektorima, a naročito u sektoru turizma i nakon početka rada objekata.\n“Kako naš turizam zavisi od dešavanja u regionu i svijetu, zdravstvena i ekonomska situacija u inostranstvu će se reflektovati na naš turizam, naročito ako znamo da se ljudi prvo odriču putovanja u situaciji kada im ekonomska situacija oslabi”, navodi Jovović.\nKako procjenjuje, shodno tome, efekat krize će se osjećati i nakon stabilizacije zdravstvene situacije.\n“U skladu sa tim, smatram da je potrebno donijeti dodatne mjere koje će se odnositi ne samo na odlaganje, već i na oslobađanje dijela poreskih obaveza, kao i poreske podsticaje i subvencije za one privrednike koji uprkos zatvaranju objekata odluče da zadrže zaposlene. U suprotnom, bojim se da veliki broj subjekata neće izdržati teret ove situacije, jer nijesu dovoljno ekonomski snažni da iz akumuliranih ili budućih priliva servisiraju obaveze nastale tokom perioda u kome nijesu obavljali djelatnost pa ni ostvarivali prilive”, zaključuje on.\nJovović vjeruje da će i ovog puta Vlada prepoznati teret sa kojim se svi susreću, ali i dobru namjeru velikog broja privrednika koji žele da zadrže zaposlene uprkos svemu, te da će dodatnim planiranim mjerama odgovoriti izazovnoj situaciji u kojoj se nalazimo.


Stop finansiranju političkih stranaka iz budžeta | Gradjanski savez\nStop finansiranju političkih stranaka iz budžeta\nPodaci CIK-a pokazuju da je u proteklih deset godina iz budžeta svih nivoa vlasti političkim subjektima isplaćeno skoro 300 miliona KM. Izdvajanja za političke stranke zagarantovana su zakonima i budžetima za razliku od, primjera radi, finansiranja javnih kuhinja za socijalno ugrožene građane.\nSmatramo da ovaj novac možemo iskoristiti na puno pametniji način, za puno važnije stvari koje su od egzistencijalnog značaja za građane Bosne i Hercegovine.\nStoga pozivamo sve građane i građanke da potpišu peticiju Stop finansiranju političkih stranaka iz budžeta i iskoriste priliku da upoznaju naše kandidate i kandidatkinje na predstojećim lokalnim izborima koji će vam biti na raspolaganju i narednih dana za sva pitanja, komentare i sugestije kod Vječne vatre.\nFotografije sa današnjeg druženja u prilogu.


ZVEZDAN TERZIĆ HOĆE DINAMO: Da pokažemo da smo NAJBOLJI NA OVIM PROSTORIMA! @ Cafe.ba\nGeneralni direktor beogradskog fudbalskog kluba Crvena zvezda, Zvezdan Terzić rekao je danas da nema želja pred žreb za Ligu šampiona, ali da bi za protivnika "voleo Dinamo" iz Zagreba\n- Voleo bih da dobijemo Dinamo da se izmeri na terenu ko je bolji, da pokažemo da smo najbolji na ovim prostorima. Mislim da je Zvezda izrasla kao klub koji je najbolji i najjači u regionu i voleo bih da to pokažemo na terenu - rekao je Terzić u razgovoru sa novinarima u Beogradu.\n- Sigurno je da bi taj dvomeč izazvao mnogo predigri van terena koje nemaju veze sa sportom, koje bih voleo da izbegnemo. Zvezda treba da pravi imidž sportskog kolektiva sa fer-plejom, a te utakmice vuku recke prošlih vremena - kazao je Terzić.\n- Paklena imena klubova su u prvom i drugom šeširu, ali bih voleo da dobijemo najveće, najjače rivale jer mislim da narod želi da u Beogradu gleda najveće asove, da se dese pravi sportski dogadjaji, a to mogu da obezbede samo najveći - naveo je direktor Zvezde.


USPOSTAVLJA SE DIREKTAN LET ANKARA - BEOGRAD\nAnkara/Beograd, 15.10.2021. - Turistička organizacija Srbije je, u saradnji sa Turističkom organizacijom Beograda i Ambasadom Republike Srbije u Turskoj, sinoć u prostorijama Ambasade u Ankari održala promociju turističke ponude Srbije i Beograda. Promociji su prisustvovali predstavnici više desetina turističkih agencija, predstavnici medija iz Turske i Srbije, kao i diplomatski kor. Ovom prilikom je, kao deo promotivnih aktivnosti TOS-a, na ogradi ambasade, koja se nalazi na najprometnijoj lokaciji u Ankari, postavljena izložba koju čine najlepše fotografije naše zemlje. Prisutnima su se tokom promocije obratili ambasador RS u Turskoj gospodin Zoran Marković, Šamil Karakaš, direktor Anadolu Džeta, direktorka TOS-a Marija Labović i direktor TOB-a Miodrag Popović.\nAmbasador Zoran Marković je zvanično najavio uspostavu direktnog leta Anadolu Džeta na relaciji Ankara - Beograd. Ocenio je da je ovo dalji korak u produbljivanju bilateralnih odnosa, a pre svega međusobnog upoznavanja turskih građana sa turističkim potencijalom Srbije i našeg glavnog grada. Prisutne je obavestio i da se priprema bilateralni sporazum o putovanju samo sa ličnim kartama što će dve destinacije dodatno približiti. Ove vesti su isto veče odjeknule u turskoj javnosti, a direktno sa događaja je izveštavala Anadolu agencija i TRT World.\nŠamil Karakaš je takođe istakao važnost otvaranja nove linije sa aspekta interesa kompanije na čijem je čelu, i izrazio očekivanje da će se u najskorijem periodu po uspostavljanju direktnog leta, koji je za sada predviđen dva puta nedeljno, stvoriti potreba za uspostavom svakodnevnih letova na ovoj relaciji. Najavio je da će prvi komercijalni let biti obavljen 20. decembra ove godine.\nDirektorka TOS-a Marija Labović istakla je značaj turskog tržišta za turizam Srbije i posebno se osvrnula na prednosti koje Srbija kao turistička destinacija ima na ovom tržištu, kao i glavne turističke proizvode za koje se očekuje da će privući veliki broj turskih turista.\nDirektor TOB-a Miodrag Popović je istakao da je otvaranje direktnog leta na relaciji Beograd – Ankara izlazak Beograda na još jedno tursko tržište pored Istanbula, što će svakako značajno povećati broj gostiju iz ove zemlje, koja je već godinama na samom vrhu dolazaka u Beograd.\nPosle prezentacije održan je radni sastanak ambasadora sa direktorima TOS-a, TOB-a i Anadolu Džeta, gde su konkretizovani dalji koraci u oblasti promocije i formiranju programa organizatora putovanja, koji će realizovati turističke tokove na novouspostavljenoj relaciji. Dogovoreno je da na obe strane, pre realizacije prvog leta budu razmenjene promotivne posete predstavnika agencija i medija, čiji je zadatak da dodatno promovišu započeti projekat.\nDDOR OSIGURANJE: AKCIJA URBANOG POŠUMLJAVANJA\nMEDIJI IZ BIVŠE SFRJ GOSTI BEOGRADA I NOVOG SADA\nPOLJOPRIVREDNI SAJAM OD 21. DO 27. MAJA\nFOTO KONKURS "OSETI DUH NOVOG SADA"\nOTVORENA LETNJA SEZONA U SKADARLIJI\nPREDSTAVLJEN PROJEKAT TOURCOMSERBIA\nRAZNOVRSNI PROGRAMI POVODOM DANA KRAGUJEVCA\nDAN DEMOKRATSKE KULTURE U UGOSTITELJSKO TURISTIČKOJ ŠKOLI\nTURISTIČKA ORGANIZACIJA VOJVODINE NA SAJMU U BRATISLAVI\nKARNEVALSKE SVEČANOSTI U BUDVI OD 29. APRILA DO 2. MAJA


U galeriji Štab fotografije obnovljenih vrtića i škola projekta "Veliko srce" : Nadlanu.com\nU galeriji Štab fotografije obnovljenih vrtića i škola projekta "Veliko srce"\nObjavljeno 6. dec 2016. / 22:00:35\n- Ponosni smo na našu Eurobank zajednicu humanih ljudi koji su bili velika podrąka realizaciji projekta. Zajednička je želja svih nas da Veliko srce nastavi da živi u narednoj godini, jer ima još vrtića, škola i igrališta koji čekaju na obnovu - rekla je Slavica Pavlović, predsednik Izvršnog odbora Eurobank.\n- Kroz rad Fondacije Ana i Vlade Divac realizovali smo veliki broj inicijativa, ali je Veliko srce jedan od najdugovečnijih projekata. Već gotovo sedam godina smo u misiji da kroz opremanje i rekonstrukciju delova škola i vrtića deci omogućimo bolje uslove za razvoj, igru, obrazovanje i vaspitanje. Ove fotografije dokazuju da tim putem treba da nastavimo - rekla je Ana Košel, direktorka Fondacije Ana i Vlade Divac.\n- Ponosni smo zbog ovakvih projekata i hvala Fondaciji Divac i Eurobanci na impresivnim rezultatima koji su pomogli da se unaprede uslovi za odrastanje i obrazovanje dece u našim vrtićima i školama - rekao je Miloš Blagojević, posebni savetnik u Ministarstvu prosvete, nauke i tehnološkog razvoja Republike Srbije.


28. децембра 2017. Vesti\nČlan Gradskog veća za socijalnu i dečju zaštitu i brigu o porodici i deci Tihomir Nikolić i pomoćnica gradonačelnika Ljiljana Koković posetili je objekat Narodne kuhinje u Futoškoj ulici i tom prilikom zajedno sa volonterima Crvenog krsta Grada Novog Sada uručili novogodišnje paketiće deci korisnika Narodne kuhinje.\nTradicionalnom akcijom „Jedan paketić – mnogo ljubavi” Gradska uprava za socijalnu i dečiju zaštitu je i ove godine obezbedila paketiće za decu korisnika Narodne kuhinje kako bi im ulepšala predstojeće praznike.\n“Grad Novi Sad izdvaja sredstva za brojne programe socijalne zaštite koji imaju za cilj ublažavanje siromaštva, a jedan od njih su svakako i novogodišnji paketići za koje je Gradska uprava obezbedila sredstva u iznosu od 1,3 miliona dinara” – rekao je Tihomir Nikolić.\nSekretar Crvenog krsta Dragan Lazić je rekao da akcija „Jedan paketić-mnogo ljubavi” traje dugi niz godina s ciljem da se pomogne socijalno ugroženim kategorijama stanovništva.\nCrveni krst Novog Sada je, u okviru akcije „Jedan paketić-mnogo ljubavi”, u saradnji sa Gradskom upravom za socijalnu i dečiju zaštitu nabavio 1000 novogodišnjih paketića.\n“Zahvaljujući mnogobrojnim donatorima koji na ovaj način pokazuju svoju plemenitost, solidarnost i humanost obezbeđeno je još 300 novogodišnjih paketića deci iz socijalno ugroženih porodica” – rekao je Dragan Lazić i dodao da je u objektima Narodne kuhinje podeljeno 140 novogodišnjih paketića.\nIzvor: rtv.rs Foto: rtv.rs\ndeca, deda mraz, korisnici, narodna kuca, Novi Sad, paketici, zabava


MSP Kosova: Budžet nedovoljan za uspešne diplomatske aktivnostki GracanicaOnline.Info\nMSP Kosova: Budžet nedovoljan za uspešne diplomatske aktivnostki\n20. decembra 2016. 1 min read\nBudžet kosovskog Ministarstva spoljnih poslova (MSP) za 2017. godinu nedovoljan je za uspešne diplomatkse aktivnosti, ocenjeno je na sestanku Komisije za inostrane poslove Skupštine Kosova kojim je predsedavao Rečica Elmi. MSP Kosova za narednu godinu potražuju 2 miliona evra više u svom budžetu.\nPredstavnica MSP Kosova Vljora Gaši predstavila je plan budžeta tog ministarstva za narednu godinu, kao i troškove koji su prijavljeni. Gaši je ponudila objašnjenje na primedbe, na osnovu analize budžeta koje je sproveo Nacionalni demokrtaski institut (NDI).\nAnaliza budžeta za 2017. godinu koju je sproveo NDI pokazuje da su planirani rashodi Ministarstva spoljnih poslova sprovedeni u skladu sa zakonima koji su na snazi, istakla je Gaši. Ona je i napomenula da projektovani budžet nije dovoljan za uspešne diplomatske aktivnosti tog ministarstva. MSP Kososova je za 2017. godinu u projektovanom budžetu zatražilo 2 miliona evra više u odnosu na prethodnu godinu.\nTags: Budžet MSP za 2017. Komisija skupštine Kosova Kosovsko ministarstvo spoljnjih poslova\nPrevious Slavko Simić: Želeli smo da izbegnemo političku destabilizaciju\nNext Nekoliko Srba „odmrzlo“ svoje učešće u kosovskim institucijama\n27. oktobra 2021., 12:40


Bioskop: repertoar od 08. do 14. marta\nANDRIĆGRAD – Od 08. do 14. marta posjetioci Multiplexa „Andrićgrad“ moći će da pogledaju filmove „Slomljeni grad“ i „Jadnici“. Slomljeni grad [18:00] IZVORNO IME: Broken city REŽIJA: Allen Hughes ULOGE: Mark Wahlberg, Russell Crowe, Catherine Zeta-Jones ŽANR: Krimi,…\nBioskop: repertoar od 01. do 07. marta\nANDRIĆGRAD – Od 01. do 07. marta posjetioci Multiplexa „Andrićgrad“ moći će da pogledaju filmove „Zabranjena ljubav“, „Slomljeni grad“ i „Pored puta“. Zabranjena ljubav [18:00] IZVORNO IME: Upside down REŽIJA: Juan Diego Solanas ULOGE: Kirsten Dunst, Jim Sturgess, Neil Napier ŽANR:…\nBioskop: repertoar od 22. do 28. februara\nANDRIĆGRAD – Od 22. do 28. februara posjetioci Multiplexa „Andrićgrad“ moći će da pogledaju filmove „Čarlijev svijet“ i „Predivna stvorenja“. Čarlijev svijet [18:00] IZVORNO IME: The perks of being a wallflower REŽIJA: Stephen Chbosky ULOGE: Logan Lerman, Emma…\nBioskop: repertoar od 15. do 21. februara\nANDRIĆGRAD – Od 14. do 21. februara posjetioci Multiplexa „Andrićgrad“ moći će da pogledaju filmove „Master“ i „Ovako je sa 40“. Master [18:00] IZVORNO IME: The Master REŽIJA: Paul Thomas Anderson ULOGE: Philip Seymour Hoffman, Joaquin Phoenix, Amy…\n08. februara 2013.\nANDRIĆGRAD – Od 08. do 14. februara posjetioci Multiplexa „Andrićgrad“ moći će da pogledaju filmove „U dobru i u zlu“ i „Ivica i Marica: Lovci na vještice“. U dobru i u zlu [18:00] IZVORNO IME: Silver Linings Playbook…\nUskoro 3D projekcije filmova u Rogatici\nROGATICA – Početkom marta u Centru za kulturu „Rogatica“ počeće sa radom projekcija filmova u 3D formatu, najavili su iz ove organizacije. Kako navode u saopštenju, biće ovo jedinstvena prilika za građane Rogatice i sve posjetioce da uživaju u…\nPremijera filma „Hobit: Neočekivano putovanje“\nANDRIĆGRAD – U petak, 14. decembra, u 17 časova održaće se premijera filma „Hobit: Neočekivano putovanje“. Nakon 12 godina, nagrađivani redatelj Peter Jackson na velika platna ponovno donosi adaptaciju Tolkienovog Hobita u obliku fantastičnog spektakla koji će biti podijeljen…\nANDRIĆGRAD – U petak, 7. decembra, u 20 časova održaće se premijera filma „Atlas oblaka“. Njemačko-engleska produkcija, „Atlas oblaka“, je najskuplji nezavisni film svih vremena, snimljen sa budžetom od 102 miliona dolara. Naučnofantastična drama u kojoj glavne uloge tumače…\nU „Andrićgrаdu“ održаnа svečаnа premijerа filmа „Artiljero“ [VIDEO]\nŽELjA ZA (NE)OSTVARLJIVIM SNOVIMA ANDRIĆGRAD – U bioskiopu „Andrićgrаdа“, 17. novembrа, premijerno je prikаzаn novi film beogrаdskog rediteljа Srđe Anđelićа „Artiljero“. Publikа, kojа je ispunilа bioskopsku sаlu, dugotrаjnim аplаuzom nа krаju projekcije pozdrаvilа je dio ekipe, koju je predvodio…


Država sprema ubrzanu legalizaciju- u Kragujevcu 40 000 objekata bez papira! -\nDržava sprema ubrzanu legalizaciju- u Kragujevcu 40 000 objekata bez papira!\nDržava sprema ubrzanu legalizaciju bespravno izgrađenih objekata. Kako RTS saznaje, već u septembru Vlada će izaći sa detaljnim rešenjem tog višedecenijskog problema. Potvrđeno je da će biti olakšana legalizacija građanima koji su rešavali egzistencijalno pitanje, dok će se 10 odsto onih koji su gradili na divlje zbog zarade suočiti sa rušenjem objekata.\nU našoj zemlji još ima i oko dva i po miliona neuknjiženih bespravno izgrađenih kuća i drugih objekata. Taj posao koče nerešeni imovisko-prvni odnosi, ali najviše spora administracija, a neretko i korupcija posebno na lokalu.\nMinistar građevinarstva, saobraćaja i infrastrukture Tomislav Momirović kaže da se već neko vreme primećuje da legalizacija ne ide tempom koji je zakon predvideo.\n„Zakon je predvideo da upišemo sve objekte do 2023. godine. Mi ne odustajemo od tog datuma“, ističe Momirović.\nI struka apeluje na hitno masovno uknjiženje jer zbog nelegalizovanih objekata štetu trpe svi: državni budžet, građevinarstvo kao grana privrede, a najviše građani.\nBez papira o ozakonjenju ne mogu dobiti ni priključak za struju, grejanje, gas a sada ni subvencije za energetsku efikasnost.\n„Mora da se realizuje kako bi i država i proizvodnja i sami ljudi koji imaju takve objekte došli do zakonskog objekta koji može da im da i kredit i novi posao i da ga stave u promet da ga prodaju. Ovako je sve zakočeno, imaćemo mnogo problema ako se pod hitno ne reši ta legalizacija“, naglašava potpredsednik Građevinske komore Srbije Goran Rodić.\nIz Vlade su potvrdili da traže sistemski model koji će olakšati legalizaciju ljudima koji su bespravnom gradnjom rešavali egzistenciju. A takvih je računaju 90 odsto.\n„Suština je da ćemo ljudima koji su nelegalnom gradnjom rešili svoje socijalno, odnosno stambeno pitanje omogućiti da maksimalno jednostavno uknjiže svoje objekte. A da ljudi koji su u tome videli priliku za biznis, ostvarivali materijalnu korist čineći krivično delo oni neće biti abolirani“, kaže ministar Tomislav Momirović.\nNovi Zakon o legalizaciji se priprema a jedna od stavki koja se nezvanično već pominje, je da se svi objekti izgrađeni do 2015. godine automatski upišu u katastar. Sve procedure i institucije koje su koplikovale taj posao biće eliminisane.\nU Kragujevcu prema poslednjem popisu iz 2016.godine ima oko 40 000 bespravno podignutih objekata.


Spa Hotel Terme **** je neposredno povezan sa Lječilištem Banja Terme Ilidža i član je termalno-rehabilitacijsko hotelske kompanije Hoteli Ilidža, ustanovljene 1892. godine. Spa Hotel Terme je udaljen 7 km od centra grada Sarajeva, 2 km od Međunarodne zračne luke Sarajevo, 20-ak km od olimpijskih planina Igmana i Bjelašnice te 3 km od najpopularnijeg izletišta u Sarajevu Vrela Bosne. Hotel raspolaže kapacitetom od 220 superior soba koje su suvremeno dizajnirane i opremljene kupaonicom, sat TV, LCD ekranima, klimom, telefonom, wireless internet pristupom, mini barom, sušilom za kosu i prilagođene su svim zahtjevima klijenata uz poštivanje visokih normi u hotelijerstvu. Hotel posjeduje i a la carte restoran kapaciteta 400 osoba, aperitiv bar, 2 konferencijske dvorane kapaciteta 150 mjesta i 2 manje dvorane za rad u grupama kapaciteta 40 mjesta, veliku konferencijsku dvoranu od 250 mjesta, moderno opremljen centar za fizikalnu i medicinsku rehabilitaciju, wellness centar i besplatan parking za goste i posjetitelje uz fizički i video nadzor 24 sata. Nacionalni restoran Labud, smješten na izvoru rijeke Bosne je dio kompanije Hoteli Ilidža gdje možete degustirati specijalitete bosanske i internacionalne kuhinje u skladu s halal certifikatom i uživati u prelijepom pogledu na vodopad i prirodni tok rijeke Bosne.


Foto: Tanjug/AP/Arhiva | Ðukanović: Sramota od velike i značajne Rusije\nTanjug 21.09.2021 22:31\nPODGORICA - Kabinet šefa crnogorske države reagovao je na današnju izjavu portparolke ruskog Ministarstva spoljnih poslova Marije Zaharove saopštenjem u kojem se poručuje da je sramotan način na koji se Rusija ophodi prema Crnoj Gori i njenom predsjedniku.\nZaharova je ranije danas izjavila da su optužbe Ðukanovića na račun zvanične Moskve i Ruske pravoslavne crkve, njegov pokušaj da se vrati na vlast.\nUkazala je da se istovremeno marljivo skriva činjenica da je pod prethodnom vladom, koja je bila usmjerena na takozvani evroatlantski izbor, ignorisano mišljenje značajnog dijela stanovništva Crne Gore, prenijele su RIA Novosti.\nKabinet Ðukanovića saopštio je u nedjelju da Rusija i Ruska pravoslavna crkva destabilizuju Crnu Goru u pokušaju da udovolji "imperijalnim ambicijama" zvanične Moskve i "velikosrpskim ambicijama Beograda".\n"Ponovo iz Moskve stižu izjave, u kojima se odomaćila riječ 'sramota'. Riječ koja najbolje odgovara onome što čine predstavnici i svjetovne i duhovne vlasti Rusije, nastavljajući sve otvorenije da se miješaju u unutrašnje stvari Crne Gore, uz grubo klevetanje šefa prijateljske države. Izmišljajući pritom da većina građana Crne Gore podržava SPC", navodi se u saopštenju iz kabineta predsjednika Crne Gore.\nNe mogu, kažu, da sakriju u stvari koliko ih boli "takozvana" evroatlantska orijentacija Crne Gore.\nAli im, dodaju, ne smeta što su "srpski patrijarh i srpski mitropolit dostavljeni na Cetinje helikopterom NATO snaga, prikriveni pancir ćebetom".\n"Tu akciju, eto, podržava i Rusija", navodi se u saopštenju i dodaje da će "istorija one koji su za to odgovorni smestiti upravo na te stranice".\nMilo Đukanović Rusija


Kreativnost o kojoj priča ceo grad | Adria Daily\nNalazite se na:Početna»Zanimljivosti»Kreativnost o kojoj priča ceo grad\nOd Adria Daily izbačeno\t 28. marta 2017. Zanimljivosti\nNeda Mojsilović, Ivana Rajić i Aleksandra Pavlović su devojke koje stoje iza zanimljive kampanje „Naš kandidat bi bio kadar da uradi malo više“ koja ima za cilj da ukaže na činjenicu da uspeh svakog posla, bilo državnog ili privatnog zavisi od kvalifikovanih kadrova i posvećenih ljudi koji vole svoju struku, koji su zaljubljeni u svoj posao i koji su kadri da urade malo više u svojoj profesiji.\nUpravo takve ljude pronalazi ManpowerGroup, koja već sedam decenija uspešno posluje u 80 zemalja širom sveta i koja uvek daje šanse talentovanim mladim ljudima bez ili sa malo radnog iskustva. Oni su najnoviju kampanju poverili upravo ovim mladim devojkama koje su svojom kreativnošću i talentom pokazale da uspeh neće izostati ako postoji ljubav prema profesiji i poslu koji se radi.\nOštro oko Nede Mojsilović, koja se već 4 godine profesionalno bavi fotografijom i radi u Kulturnom centru GRAD, „uhvatilo“ je sve emocije ove kampanje. Njoj je u velikoj meri pomogla i Ivana Rajić, diplomirani dramski i audio-vizuelni umetnik, dobitnik nagrada Jugoslovenske kinoteke i Saveza snimatelja Srbije za inovativnost u filmskoj fotografiji. Ona je bila zadužena za rasvetu, dok je mesto producenta organizatora ovog projekta pripalo Aleksandri Pavlović, studentkinji četvrte godine filmske i televizijske produkcije na FDU. Ona iza sebe ima brojne studentske projekte i dve nagrađivane koprodukcije sa Nemačkom filmskom akademijom.\nNa bilbordima širom Beograda pojavila su se nasmejana i vedra lica zaposlenih ManpowerGroup koji su za ovu priliku preuzeli uloge IT stručnjaka, bankara, mašinaca, računovođa, tehnologa…. Osim veoma dvosmislenog slogana, najveće simpatije izazvao je bilbord na kome je prikazan predsednički kandidat, pa su se neki čak zapitali „Da li bi ManpowerGroup mogao da proceni koji kandidat bi bio kadar da uradi malo više u ovom najvažnijem poslu u Srbiji?“\nPrethodni članakZvezda Exita Alan Walker ušao u “klub milijardera“!\nSledeći članak Finansijske kompanije trpe milionske gubitke po jednom bezbednosnom incidentu


Eskalacija korona virusa unela je veliku strepnju među ugostitelje i poslodavce u oblasti turizma, naročito u lijevčanskim sredinama, gde je ovog mjeseca održano nekoliko sastanaka.\nUpućen je apel vlastima Republike Srpske za hitnu pomoć i donošenje mera koje će ublažiti poslovne poteškoće.\nNa nedavnom sastanku u Gradiški, Udruženje poslodavaca, turizma i ugostiteljstva “Horeka RS”, kojem je tom prilikom pristupio veći broj ugostitelja potkozarske regije, predložilo je nekoliko mera koje bi, u poslednji čas, mogle pomoći ovim delatnicima te preduhitriti sve izvesnije masovno otpuštanje radnika.\nMišo Kuzmanović, član Upravnog odbora Udruženja poslodavaca turizma i ugostiteljstva Republike Srpske rekao je za Srpskainfo da od Vlade RS traže pomoć u oblasti poreza i doprinosa na plate odnosno, kako je rekao, neki vid subvencije.\n- U protivnom, bićemo prinuđeni na otpuštanje nekoliko hiljada radnika jer nemamo posla. Takođe smatramo neophodnim produženje radnog vremena, radnim danom do 24 sata, a vikendom do jedan posle ponoći. Dva sata dužeg radnog vremena nama je od velike koristi, naravno pod uslovom pridržavanja svih higijensko-epidemioloških mera, što se podrazumeva – kazao je Kuzmanović.\nJedan od zahteva je subvencija ili smanjenje računa za struju na period od 12 meseci, naglašavaju ugostitelji i uposlenici u turizmu. Za velike potrošače traže niže tarifne grupe a za manje, restorane i kafiće, obračun po ceni koju plaćaju domaćinstva.\n-Nadamo se da će vlast prepoznati naše iskrene namere ali i snagu našeg udruženja. Naš glas je sve jači, ohrabruje stalno povećanje broja članova i odlučnost da jasno ali dobronamerno ukažemo na poteškoće. Sada je važno pronaći mehanizme koji će sprečiti urušavanje ugotiteljskog i turističkog sektora – izjavio je za Srpskainfo Vladan Šurlan, predsednik gradiškog udruženja „Glas ugostitelja“.\nNa adresu Vlade Republike Srpske upućen je prijedlog izmene Zakona o doprinosima RS i to po hitnom postupku.\nUsvajanje ovih mera znatno bi pomoglo ugostiteljstvu i turizmu u očuvanju 15 hiljada radnih mesta, rečeno je na sastanku u Gradiški.\nNa dramatičnu situaciju ukazuju i vlasnici turističkih agencija regije koje su, prema navodima Slobodana Bencuza iz Gradiške, u potpunom kolapsu.\n-Niti radimo niti znamo šta ćemo, dokle ovako i da li uopšte ima nade. Svi naši poslovi su otkazani ili zaustavljeni. Bez pomoći i podrške lokalnih zajednica, resornog ministarstva ili Vlade Republike Srpske, svi smo pred zatvaranjem – kazao je Bencuz za Srpskainfo.


Petković: Kakav to suživot navodno grade kada ni za mrtve Srbe na KiM nema mira?\nNa pravoslavnom groblju u Orahovcu proteklog vikenda polomljene su nadgrobne ploče i porušeni krstovi na grobovima Ružice Stojanović, Božidara i Bogdana Šarića. Da su grobovi osknavljeni primetio je Dušan Stojanović, koji je otišao majci da zapali sveću.\nDirektor Kancelarije za KiM je u današnjem saopštenju za javnost naveo da se ovo groblje učestalo se nalazi na udaru vandala. Šta porodice nekako poprave, albanski ekstremisti preko noći poruše o čemu svedoči i slučaj porodice Šarić, čije su humke učestalo rušene.\n"Iz dana u dan svedočimo aktu bezumlja i nasilja kojem su Srbi na Kosovu i Metohiji izloženi više od dve decenije, a koje danas dobija iznova i svoju insitucionalnu podršku od strane albanskih političara u Prištini", navodi Petković.\nNesporno je, dodaje Petković, da političari u Prištini svojim zapaljivim izjavama, neodmerenim reakcijama i odbijanjem dijaloga inspirišu ovakve incidente, koji se po pravilu prelamaju preko leđa Srba koji žive južno od Ibra.\nDirektor Kancelarije za KiM ističe da realnost u kojoj Srbi žive jeste da gotovo da nema ni jednog jedinog nadgrobnog spomenika ili krsta koji nije oštećen na groblju u Orahovcu, a isto tako gotovo da ne prođe ni jedan jedini dan da se ne dogodi neki incident na prostoru Kosova i Metohije, čije su mete Srbi, njihova imovina, crkve i grobovi.\nPetković napominje da je ovom gnusnom događaju prethodilo skrnavljenje Hrama Hrista Spasa u Prištini, na kome su ispisani pogrdni grafiti „Isus mrzi Srbe“ i „Simbol šovinizma“ pred očima kosovske policije.\n"Očigledno je da antisrpsko raspoloženje, praćeno izraženim verskim ekstremizmom, uzima maha u Prištini, koja svojim (ne)delima direktno inspiriše i navodi na ovakve slučajeve", zaključuje Petković i postavlja pitanja:\n"Kako se to Priština kune da će zaštiti srpske crkve kada ne može da sačuva ni srpske grobove? Kakav to suživot navodno grade uz pomoć međunarodne zajednice kada ni za mrtve Srbe na Kosovu i Metohiji nema mira?"\nPetar PetkovićKancelarija za KiMOrahovacpravoslavno grobljeoskrnavljeni spomenici


Lionel Mesi na treningu Argentine pred start Kopa Amerike\n- Kada se povučem, želim da imam osvojen trofej sa Argentinom. Nastaviću da pokušavam. Volim da igram za reprezentaciju - rekao je Mesi za agrentinski “Foks Sport”.\nMesi je se na kratko povukao iz reprezentacije u junu 2016. godine, posle poraza u finalu Kopa Amerika od Čilea na penale 4:2, ali tri meseca kasnije promenio svoju odluku.\nNajbolji argentinski fudbaler je i posle razočaravajućeg plasmana na Svetskom prvenstvu u Rusiji 2018. godine i ispadanja u osmini finala od kasnijeg šampiona Francuske (4:3), napravio pauzu od nacionalne selekcije, koja je trajala do marta ove godine.\nNapadač katalonskog tima predvodiće ovog leta “gaučose” na Kopa Amerika u Brazilu, a do sada su tri puta poraženi u finalu tog takmičenja. Sve sa Mesijem u ekipi.\nBarselonin superstar sa Argentinom je poražen i u finalu Svetskog prvenstva 2014. godine od Nemačke (1:0), a tada je proglašen za najboljeg igrača turnira.


Čitanje nedeljom sa Željkom Crnjakovićem - startit\nČitanje nedeljom sa Željkom Crnjakovićem\nDanas nam svoje predloge za čitanje dalje Željko Crnjaković\nTanja Mladenović\t- 3. April, 2016.\nŽeljko je pokretač različitih inicijativa, kao što je Webinarium — program besplatnih vebinara o internet poslovanju i Coworking Subotica — prostor koji okuplja frilensere ovog kraja.\n1. Poke the box – Set Godin\nSet Godin je osoba koju ne treba zaobići kada pričamo ne samo o svetu marketinga, već uopšte o svetu biznisa. Ovaj izuzetni autor na veoma upečatljiv način stavlja fokus na to kako sve svet menja i kako ne treba više gledati na sebe kao samo deo neke industrijske mašinerije već kao pojedinca čiji uspeh zavisi samo od sebe samog. Poke the box je u najkraćem opisu knjiga o preuzimanju inicijative i kontrole nad onim što radimo, kao i izlasku iz komfor zone.\n2. Pitch anything – Oren Klaf\nKomunikacija je veoma bitna stvar, pogotovo u svetu u kome je ona na globalnom nivou dostupna svakome. Ali znati pročitati šta se nalazi između rečenica, kako sebe postaviti za uspeh i kako ne dozovliti da vas ometu upadi drugih, ključ je uspeha. Knjiga Pitch Anything je knjiga o komunikaciji, nebitno da li je poslovna, lična, društvena ili akademska. Šta je to “krokodilski mozak” i kako ga zaobići, prezentujući svoju ideju ili poruku tako da vas vaši sagovornici uvek saslušaju sa najvećim stepenom pažnje?\n3. Speak to win – Brajan Trejsi\nJoš jedna knjiga o komunikaciji ali sa ugla kako se pripremiti za govor, za javni nastup, za prezentaciju. Šta je ključno u uvežbavanju govora, kada praviti pauze, kako napraviti dobar kontakt sa publikom.\nJohn Lee Dumas je podigao podcasting na jedan totalno novi nivo. Pored toga što ima izuzetne epizode u kojima priča o preduzetničkim pričama sa najraznovrsnijim gostima, on je jedini podcast koji je uspeo da održi fantastični tempo od – jedna epizoda svaki dan! Važi za izuzetnog podcast-era ali isto tako radi i na unapređenju podcast kulture koja je svaki dan sve jača, kroz webinare i još dodatnog sadržaja.\n2. The Tim Ferris Show\nTim Ferris je poznat po knjizi 4 hour Work Week, ali i po mnogim drugim – generalno fokusirajući se na to da čovek može postići bilo šta, naučiti bilo šta za izuzetno kratko vreme. Pa tako slušajući njegov podcast i proučavajući njegov stil života možete videti kako možete biti produktivniji, organizovaniji i ispunjeniji.\n3. This week in startups\nOdličan podcast koji prvi donosi razgovore između pravih investitora i pravih startup-a. Slušajte i vidite šta je investitorima bitno i kako možete prezentovati (pitchovati) vaš startup na najbolji način.\nIako je izdao nekoliko knjiga, koje uopšte ne treba zaobići, ipak ne treba propustiti doživljaj i energiju koju Gary donosi kroz svoj YouTube kanal. Bez dlake na jeziku, možete videti uspešnog preduzetnika čiji je moto “Constant Hustle”, što bi značilo da nikada ne trebate stati sa poslom, konstantno biti u pokretu, tražiti, komunicirati, učiti i adaptirati se – jer samo tako možete pobediti.\nSenior Software Engineer Mobile – iOS\nEton Digital d.o.o\nnedelja, 3. April, 2016.\nDa li mozete napisati clanak o podcastovima? Vidim da se ovde spominju neki, ali volela bi da cujem i ostale. :)\nĆao, Jelena, imali smo ovako nešto: http://startit.rs/20-podkasta-za-one-koji-vode-ili-planiraju-svoj-startap/, ali svakako bismo mogli da apdejtujemo listu :)\nKad bi programski jezici bili deca u vrtiću\nServisi AWS-a (EC2, S3…) i čemu to sve služi?\nMašinsko učenje potpomaže donošenje odluka u vinarstvu, novinarstvu i investiranju


Rezolucija EP o ruskoj propagandi predstavlja diskriminaciju ruskih medija - 23.11.2016, Sputnik Srbija\nProjekat rezolucije o suprotstavljanju ruskim medijima, koji će danas biti stavljen na glasanje u Evropskom parlamentu, predstavlja javno prikazivanje... 23.11.2016, Sputnik Srbija\nrusija, vesti, svet, konstantin dolgov, evropski parlament\n12:13 23.11.2016 (Osveženo: 12:41 23.11.2016)\nProjekat rezolucije o suprotstavljanju ruskim medijima, koji će danas biti stavljen na glasanje u Evropskom parlamentu, predstavlja javno prikazivanje diskriminacije, izjavio je sekretar za ljudska prava, demokratiju i vladavinu prava Ministarstva inostranih poslova Rusije Konstantin Dolgov.\n„Celokupan proces predstavlja diskriminaciju prava ruskih medija“, istakao je on.\nPrema njegovim rečima, Rusija će nastaviti da govori o pokušajima zabrane ruskih medija u pojedinim zemljama, budući da to predstavlja kršenje međunarodnih normi.\nKako je rekao, autori te rezolucije su za osnov tog dokumenta uzeli mit o ruskoj propagandi, kako bi omogućili sebi finansiranje od strane antiruskih kompanija.\n„Autori takvih inicijativa se boje efikasnog rada ruskih medija, uključujući RT“, dodao je on.\nU zaključku, Dolgov je rekao da potencijalno usvajanje rezolucije predstavlja kršenje ne samo međunarodnih normi, već i zakonskog prava građana Evropske unije na slobodu govora.\nAutori rezolucije vođeni ličnim motivima\nIstovremeno, poslanica EP iz Poljske Ana Fotiga priznala je da se prilikom pisanja rezolucija rukovodila ličnim motivima.\n„Veći deo mog javnog života, pod komunistima, ali i posle njih, bio je posvećen borbi protiv retorike Sovjetskog Saveza, a zatim i Rusije u predelima svoje tradicionalne sfere uticaja. Uvek sam smatrala da je to opasno i da predstavlja pretnju našem suverenitetu. Isti problem stoji i pred mnogim drugim zemljama Centralne i Istočne Evrope“, rekla je ona.


Foto: NiskaTelevizija / youtube\n- Svake godine se formira lista za prethodnu godinu. To je nešto na osnovu većeg broja parametara koji se tiču ne samo broja objavljenih radova, citiranosti, citiranosti u okviru te godine, naravno sve to u poređenju sa ostalim ljudima koji se bave takvom oblašćcu, odnosno takvim istraživanjima – objašnjava Radulović u razgovoru za portal Južne vesti.\n- Ja nisam ni pogledao koja je lista, a pre neki dan sam bio u Beogradu i koleginica me je pitala kada ću da je častim i tako sam ja to saznao. Nisam uopšte očekivao tako nešto, ja svakako ne radim sam. Deo sam jednog tima, ja sam vođa te grupe, skraćenica naša je OSA (Organska sinteza i analiza) i imamo puno mlađih saradnika – kaže Radulović.\n- Pre 8 godina je "Skopus", jedna indeksna baza u okviru jednog od najvećih svetski izdavača, pravila pregled koji su najmlađi i najcitiraniji naučnici u okviru svojih oblasti i ja sam bio jedan od njih koji je bio iz Srbije – kaže Radulović.\n- Sa te liste se koriste podaci za određivanje renomea Univeziteta, to utiče na status Univerziteta na Šangajskoj listi – navodi on na kraju razgovora za Južne vesti.\nemisija "Nauka" - Prof. dr Niko Radulovic, Prirodno - matematicki fakultet


► Mihajlović Jeremiću o kašnjenju poziva OEBS-u: Dokaz da se opozicija plaši\nČlanica Predsedništva Srpske napredne stranke Zorana Mihajlović kazala je danas, reagujući na izjavu jednog od lidera Saveza za Srbiju Vuka Jeremića da je poziv misiji OEBS-a da prati izborni proces u Srbiji usledio kasno, da je to dokaz, kako je rekla, da se opozicija plaši izbora.\n"Prvo su nas kritikovali kako Vlada Srbije neće da pozove misiju OEBS i to im je bio jedan od izgovora. A kada je Vlada Srbije šest meseci pre redovnih izbora pozvala OEBS, onda smo to, kako smatra Jeremić, uradili kasno. I sad baš zbog toga neće na izbore. A o kašnjenju nam pričaju oni čiji je voz odavno otišao, samo što to još ne vide", navodi se u pisanoj izjavi Mihajlovićeve.\nOna je kazala da lideri opozicije više ne traže poboljšanje izbornih uslova kako bi na njih izašli, već jedino što rade jeste, kako je ocenila, izmišljanje razloga da na izbore ne izađu.\nMihajlović je podsetila da je 2012. godine ograničena misija OEBS-a koja je pratila predsedničke i parlamentarne izbore koji su održani u maju, u Srbiji počela sa radom 4. aprila.\n"Pa kako, kad su Jeremić, Tadić i ostali opozicionari bili na vlasti, nije bilo kasno da misija OEBS-a dođe u Srbiju mesec dana pre izbora, ali sada je kasno kada Vlada Srbije pozove misiju OEBS-a šest meseci pre izbora", upitala je Mihajlović.


Zagađen vazduh svakog dana protekle sedmice | Patak Online – Valjevo vesti\nVALJEVO – U protekloj sedmici vazduh u Valjevu je svaki dan bio zagađen. Svaki dan tokom nedelje vazduh je ocenjenen indeksom kvaliteta „zagađen“, stoji u novom izveštaju organizacije “Lokalni odgovor”.\n“Najviša zabeležena koncentracija suspendovanih PM10 čestica za proteklu nedelju zabeležena je u petak 15.1.2021. u 08:00 časova i iznosila 149.03 mikrograma po kubnom metru. Suspendovane čestice PM2,5 dostigle su najvišu koncentraciju istog dana u 08:00 časova što je iznosilo 145.5 µg/m3. Dan sa najvećom prosečnom dnevnom koncentracijom zagađujućih materija bila je sreda, 13.1.2021. kada su suspendovane PM10 čestice dostigle najvišu prosečnu dnevnu vrednost u iznosu od 84.49 µg/m3, a PM2,5 od 82.68 µg/m3”, navodi se u izveštaju “lokalnog odgovora”.\nKako se dodaje, visina aerozagađenja u protekloj nedelji je bila takva da je svako mogao osetiti zdravstvene tegobe; članovi osetljivih grupa su mogli doživeti ozbiljnije zdravstvene posledice. U petak kada su izmerene izuzetno visoke koncentracije zagađujućih materija, vazduh je predstavljao rizik i vanredne zdravstvene uslove za sve stanovnike.\nPrethodni članak Preminule dve osobe iz Osečine, manje zaraženih\nSledeći članak Brnabić: Rešenje aerozagađenja prioritetni projekat u Valjevu


Radio TV Stara Pazova - BRAVO! Sakupljena sredstva za lečenje Stefana Subotića\nBRAVO! Sakupljena sredstva za lečenje Stefana Subotića\nSredstva za lečenje, odnosno transplataciju koštane srži, za Stefana Subotića iz Belegiša, koji boluje od limfoblastične leukemije, su sakupljena. Opsežnom akcijom koja je intenzivno trajala u poslednjih mesec dana sakupljeno je 163.000 evra.\nStefan je danas u 10 časova ušao u sobu za zračanje što je deo procesa pripreme za transplataciju a donor će mu biti njegova majka koja se sa njim nalazi na klinici u Flenzburgu. I ona će uskoro otpočeti proceduru pripreme za doniranje koštane srži.\nNovinari RTV Stara Pazova su razgovarali sa Stefanovom tetkom koja kaže da je cela porodica oduševljena ovim podvigom i da se zahvaljuje svim ljudima i organizacijama koji su pomogli. Navodi da je Stefana jako inspirisala i osnažila velika količina pozitivne energije i ljubavi koja mu je upućena tokom akcije i da se sada nadaju da će operacija uspeti.\nAkcija je mobilisala gotovo celu lokalnu zajednicu koja je na različite načine preko fondacije “Budi human” Aleksandra Šapića sakupljala sredstva. Sada su svi u molitvama sa Stefanom i njegovom majkom u nadi da će sve proći kako treba.


Izvor: Mondo, 07.Maj.2019, 09:52 (ažurirano 02.Apr.2020.)\nStupanjem na snagu novih >> Pročitaj celu vest na sajtu Mondo << pravilnika, parovima iz Srbije omogućena je donacija polnih ćelija i embriona, kao i mogućnost ženama bez partnera da postanu majke. Jasno su definisani uslovi koje davalac mora da ispunjava, a uspostavljen je i novi sistem evidencije – državni registar, koji će sadržati sve podatke o svim korisnicima u bilo kom segmentu postupka biomedicinski potpomognute oplodnje. Pravilnici se ne odnose na finansiranje od strane Republičkog fonda za zdravstveno osiguranje već samo definišu način kako će se izvoditi donacija.\nOmogućena donacija reproduktivnih ćelija u Srbiji\nIzvor: RTS, 07.Maj.2019\n. Donacija reproduktivnih ćelija i embriona konačno je dostupna u Srbiji. To je omogućilo usvajanje novih pravilnika koji prate Zakon o lečenju neplodnosti.\n18:28: Završena berba trešanja, uskoro stižu lešnici\n18:18: UHAPŠENO 40 OTMIČARA, DRŽALI 200 LJUDI U CRKVI, UBILI 5: Kraj ...\n18:17: Milica Todorović i Slavica Ćukteraš zajedno u kovid ambulanti\n18:16: GDE STE POŠLI MOMCI? POBEGLI ČIM SU VIDELI VAZDUŠNE ZVERI: Rus...\n18:16: NAJTEŽI DAN U CRNOJ GORI OD POČETKA EPIDEMIJE: Zabeleženo 87 n...\n18:16: NESVAKIDAŠNJI PRIZOR U JADRANSKOM MORU: Kit u plićaku preplaši...\n18:16: SZS traži podatke o uhapšenima, novi Krizni štab i objektivnos...\n18:16: DAČIĆ O ŠKUNDRIĆU: Vladimir nije član SPS, svako ko krši za...\n18:15: Osveženje tokom noći, šta nas očekuje sledeće nedelje\n18:14: "ZETOVI SRBIJE" KAKAV BI TO TIM BIO: U napadu Tjeri Anri, Švajca...


Tag / Paolo Kanavaro / Vesti online\nPaolo Kanavaro pomaže bratu u Kini\nFudbaler Sasuola Paolo Kanavaro krenuće trenersku karijeru i to kao asistent bratu Fabiju Kanavaru u kineskom Gvangdžou Evergrandeu.\nBivši italijanski reprezentativac Paolo Kanavaro kritikovao je Fudbalski savez Italije i selektora Đanpjera Venturu, označivši kao krivce i strane igrače za šokantnu eliminaciju od Švedske u...\nPaolo Kanavaro prelazi u Inter\nAgent fudbalera Napolija Paola Kanavara rekao je danas da će njegov klijent u januaru preći u Inter.\n10:56 >> 11:42\nAgent: Kanavaro ne pregovara sa Lacijom\nAgent fudbalera Napolija Paola Kanavara rekao je da njegov klijent neće preći u Lacio.\n00:10 >> 11:16\nKao nekad: Zidan, Figo, Nedved... zauvek majstori fudbala!\nU revijalnom meču povodom finala Lige šampiona iz 1998. godine, legende Reala i Juventusa još jednom pokazali da je fudbal kao vožnja bicikla - ko jednom nauči, nikada ne zaboravi.\nDisciplinska komisija italijanske Serija A oduzela je danas Napoliju dva boda zbog nameštanja utakmica pre tri godine, nakon priznanja bivšeg golmana tog kluba Matea Đanela.\nKapiten Napolija na saslušanju zbog nameštanja


RADI POD JEDNIM USLOVOM: Nataša Bekvalac otkrila detalj o sebi koji niko nije znao - Story\nPevačica Nataša Bekvalac nedavno je uveličala proslavu rođendana našeg magazina kada se pojavila na Story Celebrities Only Party-ju gde je za prisutne novinare otkrila jednu zanimljivost.\nNaime, novosadska Barbika istakla je da su joj saradnici nedavno dali da potpiše ugovor u kom piše da ne sme da se zaljubi do 14. februara kada je nje prvi solistički koncert u Areni. Ona je zajedno sa svojom ekipom voljna da kuje ogromne poslovne planove, ali ništa se od toga neće dogoditi ukoliko joj misli budu skrenute na neki način.\n– Ja nisam nesrećna u ljubavi, ja samo imam pogrešne izbore (smeh) Ja sam generalno srećna žena, u svakom smislu te reči – počela je Nataša, pa dodala da muškarca za sada nema “ni na vidiku”, prenosi “Blic”.\n– To mi je i profesnionalno zabranjeno. Svi su krenuli u jako veliki proces (oko koncerta), pod jednim uslovom – skoro su mi gurnuli ugovor da ne smem da se zaljubim do 14. februara, jer samo pod tim uslovom radim – otkrila je lepa Nata.


Gojaznost problem i siromašnih zemalja | EurActiv Srbija\nGojaznost problem i siromašnih zemalja\nObjavljeno : 24.04.2013.\t Tweet\nZemlje u razvoju koje muče nedostatak hrane i neuhranjenost populacije sve češće se suočavaju i s jednim problemom dobro poznatim u Evropi - gojaznošću. Svetska zdravstvena organizacija (SZO), koja je gojaznost ocenila kao jedan od najozbiljnih zdravstvenih rizika 21. veka, očekuje sve više problema sa težinom u zemljama koje izlaze iz siromaštva. Gojaznost je posledica sve dostupnije jevtine gotove hrane koja ima mnogo kalorija a malo hranljivih sastojaka i SZO procenjuje da je broj gojaznih u svetu udvostručen od 1980. Ipak, glad i neuhranjenost u zemljama u razvoju još uvek su daleko veća muka od gojaznosti.\nProblem gojaznosti uočili su i u Evropi i Evropska komisija je u martu dala novo mišljenje o ishrani dece i majki u kojem su predstavljeni planovi da se pomoć inostranstvu više fokusira na edukaciju o ishrani i potrebama trudnica i beba. U tom dokumentu se međutim ne pominju loše navike u ishrani koje vode prekomernoj težini i hroničnoj gojaznosti.\nDoktorka Gabrijel Rikardi (Gabriele Ričardi), profesorka Univerziteta u Napulju i članica savetodavnog odbora Barila centra za hranu i ishranu, problem gojaznosti koji se uočava širom sveta povezuje sa promenama načina života na Zapadu, ali i u zemljama u razvoju.\n"Glavni problem je dostupnost jevtine hrane koja nije hranljiva", rekla je u telefonskom intervjuu za EurActiv.com doktorka Rikardi okrivljujući prehrambene kompanije što prodaju jevtina, gotova jela koja su bogata kalorijama a siromašna vitaminima, vlaknima i mineralima.\nDemografski trendovi pokazuju da su deca i odrasli u zemljama u razvoju već usvojili zapadni model urbanog načina života koji podrazumeva mnogo sedenja i hranu bogatu mastima, prerađevine i grickalice.\n"U zemljama u razvoju vidimo isto što i na Zapadu. Prelazi se iz stanja neuhranjenosti u stanje pothranjenosti i gojaznosti", upozorava doktorka Rikardi.\nBorba protiv gladi jedan je od osam prioriteta Milenijumskih ciljeva UN i cilj je da se glad u svetu prepolovi do 2015. godine.\nMeđutim, danas se u svetu slabo hrani 868 miliona ljudi, uglavnom u podsaharskoj Africi i južnoj Aziji i od početka milenijuma broj gladnih raste umesto da pada. Istovremeno je više od milijardu i po ljudi u svetu gojazno ili ugojeno, pokazuje novi izveštaj Barila centra.\nJan Vandemortel (Vandemoortele), bivši zvaničnik UN koji je radio na nacrtu Milenijumskih ciljeva, preporučuje da posle 2015. buduća okosnica razvoja u svetu bude jednostavnija i usmerena na nove globalne izazove, ne samo na one koji muče svet u razvoju. On takođe preporučuje da ishrana bude jedan od tih globalnih ciljeva.\n"Kada govorimo o ishrani, ne treba da se bavimo samo glađu i neuhranjenošću, već i gojaznošću", rekao je Vandemortel početkom aprila na konferenciji o razvojnoj politici u organizaciji Evropske komisije.\nIstovremeno se iz međunarodne zajednice čuju pozivi da se zaustavi trend smanjenja ulaganja u farme u zemljama u razvoju kako bi se rešio problem zadovoljenja potreba za hranom ali i veće proizvodnje lokalne, zdravije hrane.\nKomisija se fokusira na ishranu\nU novom mišljenju Komisija se zalaže za znatno aktivniji pristup potrebama za hranom trudnica i odojčadi. Komisija predlaže saradnju sa vladama zemalja koje dobijaju pomoć u hrani u cilju povećanja izdvajanja za obrazovanje na polju ishrane.\nZdravstveni stručnjaci upozoravaju da su prvih hiljadu dana života deteta odlučujući za stvaranje dobrih navika u ishrani dodajući da manjak vitamina i minerala u ranom detinjstvu za posledicu može da ima iscrpljenost, zaostajanje u rastu i druge ozbiljne dugoročne zdravstvene probleme.\nPodaci pokazuju da na svako debelo dete u zemljama u razvoju idu dva koja su iscrpljena od gladi i najmanje pet koji zaostaju u rastu.\nPrema istraživanjima koja je podržala Evropska unija, 165 miliona dece u svetu mlađe od pet godina zaostaje u rastu dok podaci Unicefa pokazuju da 80% te dece živi u samo 14 zemalja u razvoju.\nSve više gojaznih\nBarila centar procenjuje da, iako je gotovo dva puta više gojaznih od neuhranjenih, godišnje 36 miliona ljudi umre od neuhranjenosti a 29 miliona od bolesti koje se povezuju sa prekomernom težinom.\nU 2010. godini, prema podacima SZO, u svetu je 42 miliona dece mlađe od pet godina bilo gojazno, od toga 35 miliona u zemljama u razvoju.\nU regionu podsaharske Afrike četiri zemlje su pri vrhu na globalnoj lestvici zemalja sa najvećim procentom gojazne i debele dece. Istovremeno su četiri od pet zemalaja sa najvećim brojem neuhranjene dece takođe iz podsharaske Afrike.\nDeca sa prekomernom težinom znače više bolesnih u budućnosti, uključujući od kardovaskularnih bolesti, dijabetesa i visokog pritiska, navodi se u istraživanju Barila centra.\nPrekomerna težina takođe se kasnije u radno aktivnom periodu života odražava na produktivnost radnika.\nAutori izveštaja "Ishrana u 2030: Trendovi i perspektive" iz Barila centra pozvali su kreatore politike da razmotre pitanje ishrane, uključujući prelazak na poljoprivredne politike kojima se promovišu zdravi i hranljiviji proizvodi.\nDoktorka Rikardi traži od Evrope da podrobno razmotri svoje izazove u domenu ishrane kako bi više pomogla zemljama u razvoju.\n"Problem će biti kako da tim zemljama, jednom pošto se ekonomske prilike poprave, pomognemo da se reše loših navika u ishrani i istaknemo im prednost voća i povrća, cerealija od celog zrna i zdrave hrane nad brzom hranom koju ljudi danas jedu i verovatno će je još više jesti u budućnosti", naglasila je doktorka Rikardi iz italijanskog Barila centra.\n: Bolji položaj žena - manje gladi u svetu


Upravni odbor Kompenzacionog fonda Republike Srpske održao je danas sjednicu na kojoj je prihvatio Informaciju o potrebi obezbjeđivanja finansijskih sredstava za nabavku dodatnih količina vakcina za sprovođenje procesa vakcinacije protiv kovida 19 u Republici Srpskoj, te odobrio 7.257.600 KM bez PDV-a (8.491.392 KM sa uključenim PDV-om).\nOvim zaključkom odobrava se isplata sredstava u ukupnom iznosu od 276.779 KM u svrhu finansijske pomoći za saniranje posljedica izazvanih virusom korona po osnovu iskorištenih turističkih vaučera u pomenutom periodu za 54 poslovna subjekta.\n- Ministarstvu trgovine i turizma 1.430.439 KM za 2.554 poslovna subjekta i preduzetnika i 5.070 radnika,\n- Ministarstvu privrede i preduzetništva 582.676 KM za 1.525 poslovna subjekta i preduzetnika i 2.051 radnika,\n- Ministarstvu finansija 492.972 KM za 23 poslovna subjekta i preduzetnika i 454 radnika,\n- Ministarstvu porodice, omladine i sporta 31.833 KM za 26 poslovna subjekta i preduzetnika i 46 radnika i\n- Ministarstvu prosvjete i kulture 12.834 KM za osam poslovnih subjekta i preduzetnika i 33 radnika.\nUpravni odbor Kompenzacionog fonda usvojio je Informaciju u vezi realizacije Programa podrške zapošljavanju djece poginulih boraca, nezaposlenih demobilisanih boraca i RVI "Zajedno do posla" za 2021. godinu za doznaku sredstava u iznosu od 5.000.000 KM, u cilju realizacije Programa "Zajedno do posla" za 2021. godinu.\nOdobrena je isplata sredstava ЈU Zavod za zapošljavanje Republike Srpske u ukupnom iznosu od 5.000.000 KM za realizaciju Programa podrške zapošljavanju djece poginulih boraca, nezaposlenih demobilisanih boraca i RVI "Zajedno do posla" za 2021. godinu.\nPeking daje 100 miliona doza vakcina zemljama u razvoju\nOd sljedeće godine vakcine u spreju?


Tri službe pratile šefa kabineta - B a l k a n o i d\nHome » »Unlabelled » Tri službe pratile šefa kabineta\nTužilaštvo za organizovani kriminal u sredu pokreće pretkrivični postupak protiv Branka Lazarevića. Darko Šarić iz dva izvora znao da ga prisluškuju\nTUŽILAŠTVO za organizovani kriminal u sredu će dostaviti policiji zahtev za prikupljanje obaveštenja od nekadašnjeg šefa kabineta ministra unutrašnjih poslova Srbije Branka Lazarevića, o njegovim kontaktima sa narko-klanom Darka Šarića. Time će i zvanično otpočeti pretkrivični postupak protiv nekadašnjeg saradnika ministra Ivice Dačića.\nTužilaštvu, kako saznajemo, stoje na raspolaganju podaci koje je dobilo od policije, Bezbednosno-informativne agencije i američke Službe za borbu protiv narkotika (DEA). U kom pravcu će krenuti pretkrivični postupak protiv Lazarevića, zavisiće od toga kako će tužilac Miljko Radisavljević da obrazloži pomenuti zahtev.\n- U zahtevu obično treba da se navedu mere i radnje koje treba da se pokrenu protiv određene osobe - kaže naš izvor blizak Tužilaštvu. - Ipak, nije sada jednostavno neke stvari uraditi, posebno kada se ima u vidu da ste imali podatke sa tri strane, a da ništa do sada niste preduzeli.\nPored Branka Lazarevića, očekuje se da se pokrene pretkrivični postupak i protiv još najmanje pet visokih rukovodilaca MUP Srbije koji su imali kontakte sa Rodoljubom Radulovićem, zvanim Miša Amerika i Miša Banana.\nPored dokumenata domaćih i stranih obaveštajnih službi, Lazarevićev položaj dodatno komplikuje i svedočenje Mileta Jerkovića o Šarićevom pranju novca kroz kupovinu zemljišta, kao i pokretne i nepokretne imovine. Ovaj vojvođanski biznismen opisao je i kako je tekla komunikacija između sada optuženog Radovana Štrpca (u procesu za pranje para) i samog Lazarevića.\nU jednom momentu, kada su oni „provaljeni“, navodno, prema rečima ovog svedoka, razmenu informacija i podataka na sebe su preuzele njihove supruge. Ipak, u tom svedočenju Jerković govori i o tome kako je Šarić osim podataka iz policije, imao informacije i iz Tužilaštva. Tako je sa dve strane znao da ga prisluškuju.\nU MUP-u Srbije, kako saznajemo, pretkrivičnim postupkom protiv Lazarevića trebalo bi da se obuhvati i način na koji je tadašnji šef kabineta ministra unutrašnjih poslova Ivice Dačića dobijao informacije o toku istrage. Sumnja se da su mu određeni rukovodioci u policiji dostavljali podatke o planiranim akcijama, kako bi se sprečilo prikupljanje dokaza.\nDONACIJEPREMA nezvaničnim saznanjima, postoje indicije da je Rodoljub Radulović, po nalogu Darka Šarića, MUP-u Srbije, tačnije određenoj upravi, dao novac za opremanje. Koliko ima istine u ovome, odgovor će dati naredni dani kada otpočne istraga.\n- Zna se tačno ko je raspolagao planovima akcija u određeno vreme - navodi naš izvor iz MUP-a Srbije.\n- Ovi rukovodioci su svesno išli na onemogućavanje prikupljanja dokaza i svi će oni zbog toga biti sankcionisani. Tako su, recimo, pojedinci direktno obaveštavali Lazarevića kada se „obrađuje“ Štrbac, a on bi mu potom odmah to dojavljivao.\nSumnja se, takođe, da su određeni rukovodioci u policijskim stanicama, ali i službama u MUP-u, postavljani po direktnom nalogu Šarića, odnosno Rodoljuba Radulovića. Veliki skandal je izbio kada je na mesto zamenika načelnika Uprave kriminalističke policije trebalo da dođe „kadar“ Branka Lazarevića. Kako je bila reč o osobi koja je odranije poznata među operativcima po „saradnji sa kriminalcima“, oni su se pobunili, pa je to postavljenje stopirano.\nRukovodioci MUP-a, o čijim kontaktima sa Rodoljubom Radulovićem postoje i službeni podaci, i dalje su na visokim pozicijama u policiji, ali i u samom Ministarstvu. Očekuje se da pretkrivični postupak Tužilaštva za organizovani kriminal u jednom trenutku obuhvati i njih.


Varufakis: Terorizam kreditora\nMinistar finansija Grčke Janis Varufakis (levo) na vanrednom sastanku sa svojim kolegama iz drugih zemalja evrozone u Briselu 24. juna 2015.\nMinistar finansija Grčke u intervjuu za španaski dnevnik "El Mundo" izjavio da "Brisel i 'trojka' žele da na sutrašnjem referendumu pobedi glas 'DA', kako bi mogli da ponize Grke".\nJedan dan pre referenduma u Grčkoj, ministar finansija Janis Varufakis optužio je grčke kreditore za "terorizam".\nVarufakis je u intervjuu za španaski dnevnik "El Mundo" izjavio da se ono što kreditori rade Grčkoj naziva "terorizom" i da "Brisel i 'trojka' žele da na sutrašnjem referendumu pobedi glas 'DA', kako bi mogli da ponize Grke".\nU međuvremenu, javno mnjenje u Grčkoj ostaje poptuno podeljeno kada je reč o sutrašnjem izjašnajavnju o uslovima koje su međunarodni kreditori postavili Grcima da bi dobili novi paket pomoći.\nMeđutim, Varufakis je takođe poručio da je "siguran da će biti postignut sporazum sa kreditorima", jer bi "u slučaju da do toga ne dođe, obe strane to skupo platile".\n"Ukoliko Grčka propadne, biće izgubljeno hiljadu milijardi evra, što je suviše novca i ne verujem da bi Evropa to dozvolila", zaključio je Varufakis u intervjuu, koji je španski dnevnik objavio dan pred referendum.\nS druge strane, ministar finansija Austrije Hans Jerg Šeling je za dnevnik "Di Prese" izjavio da bi Evropa imala vrlo malo problema ukoliko bi Grčka napustila evrozonu, ali da bi zvanična Atina itekako osetila posledice.\nŠeling je naglasio da će Grčka morati da ispregovara novi program pomoći, bez obzira na ishod referenduma.\nGrci podeljeni pred referendum\nCipras Grcima - zaokružite 'ne'\nGrčki predlog bez ustupaka kreditorima


Peticija meštana Donje Budrige, Parteša i Pasjana – GracanicaOnline.Info\nPeticija meštana Donje Budrige, Parteša i Pasjana\nPARTEŠ, 13. jun – Meštani Donje Budrige, Parteša i Pasjana, pokrenuli su potpisivanje peticije protiv izmeštanja filijale Nacionalne službe za zapošljavanje Gnjilane iz Parteša u Gornje Kusce. Peticiju će proslediti direktoru Kancelarije Vlade Srbije za Kosovo i Metohiju, Marku Đuriću i ministru za rad, zapošljavanje, boračka i socijalna pitanja, Aleksandru Vulinu, saopštila je danas Televizija Puls iz Šilova.\nBez ikakvog valjanog i razumnog opravdanja, direktor filijale Nacionalne službe za zapošljavanje, Jovan Denić, pokrenuo je proces premeštanja filijale, stoji u peticiji, koju je do sada potpisalo više od 500 meštana opštine Partreš-Pasjane.\nMeštani kažu da je objekat Mesne zajednice Parteš veličine od 110 metara kvadratnih, gde je smeštena filijala, besplatno ustupljen na korišćenje, tako da će premeštanje u Gornje Kusce iziskivati dodatne troškove oko plaćanja kirije, ali i oko troškova prevoza zaposlenih, s obzirom da je većina njih iz ovog kraja.\nKorisnici usluga su zabrinuti, jer će njihov ionako težak materijalni položaj, pogoršati izmeštanje institucije, koja funkcioniše u sistemu Republike Srbije, u kojoj su prijavljeni nezaposleni ovog kraja. Ipak, potpisnici peticije se nadaju da će ova “ishitrena i neopravdana odluka” biti promenjena.\nI pored protivljenja meštana, kako nezvanično saznaje Televizija Puls, poslovni prostor u Kuscu je već obezbeđen i navodno se kirija plaća još od januara ove godine.\nEkipa RTV Puls pokušava od petka, 10. juna da dobije objašnjenje o razlozima za preseljenje od direktora Jovana Denića, međutim i pored dostavljenih pitanja na njegov zahtev i obećanja da ćemo odgovore dobiti u narednih nekoliko dana, nismo uspeli da dobijemo zvaničnu izjavu. „ Radinici Nacionalne službe za zapošljavanje Gnjilane, smešteni su u tri kancelarije, u Ranilugu, Partešu i Šilovu. Vozač je u toku dana bio primoran da više puta obilazi kancelarije što nas je finansijski koštalo i otežavalo posao“, napisao je Denić u SMS poruci, poslatoj kao odgovor na pitanje kolega iz Šilova.\nFilijale ove službe u Ranilugu i Šilovu će takođe biti premeštene, dok će se u Šilovu potpuno ugasiti, kaže za RTV Puls predsednik Privremenog organa opštine Gnjilane, Srđan Mitrović, istakavši da je odluka o premeštanju neopravdana i da dovodi do većih troškova, s obzirom da je i u Šilovu i u Partešu prostor ustupljen na korišćenje bez nadoknade.\nU sklopu filijala Nacionalne službe za zapošljavanje u Partešu, Ranilugu i Šilovu, u neposrednoj blizini nalaze se pošta i banka, koje olakšavaju rad, kako korisnika, tako i zaposlenih.\nPreuzeto sa: RTV PULS iz Šilova\nPrevious Počela rekonstrukcija ulice Tomislava Sekulića\nNext Šta će biti sa 46 radnika A.D. Magistrala – Beograd?


Ostali sportovi - Vaterpolo: Dinamovi klinci u finalu izgubili od Vračara\nNapisano u kategoriji Ostali sportovi, 23 marta, 2010\nBaraž Kup-a Srbije za dečake do 14 godina održan je u subotu i nedelju (20. i 21.mart) na bazenu Sportskog centra Strelište. Dinamo je kao drugi u baražu izgubio šansu da se nađe u finalu. Pančevci su u prvoj utakmici pobedili ekipu Kraljeva rezultatom 21:7, da bi u drugoj utakmici izgubili od Vračara 14:10.\nBeograđani su ovom pobedom ušli kao osmoplasirana ekipa u finale Kup-a Srbije. Sistem takmičenja bio je podeljen u tri zone: Vojvođanska, Beogradska i Južna srpska zona. Sledećeg vikenda (27. i 28.marta) igra se finalni turnir, ponovo u Pancevu, ali za generaciju dečaka do 12 godina. Učesnici su sledeće ekipe: Niš, Zemun, Partizan i Dinamo. Od ove generacije dece očekuje se prolaz u finale Kup-a Srbije.\nOdmah narednog vikenda još jednom će VK Dinamo i naš grad biti domaćini finala Kup-a Srbije za dečake do 11 godina. U generaciji dečaka do 14 godina održano je i reprezentativno okupljanje gde su pet članova iz Dinama bili na širem spisku, što je dokaz da se kvalitetno radi sa mlađim kategorijama.\n– „Vaterpolo klub Dinamo se trudi da preuzme što više domaćinstava na sebe kako bi umanjio troškove putovanja i smeštaja dece u ovim teškim vremenima. Saradnja roditelja i kluba je na izuzetno visokom nivou. Koliko roditelji pomažu klub, toliko se klub trudi da na pravi način to vrati. Bitno je da su deca na pravom mestu i putu da istraju do seniorskog pogona“\n– rekao je Slobodan Stančul, trener VK Dinamo.


Porsche radi na električnom letećem automobilu - Auto Republika\nPolako ali sigurno, ideje vezane za vazdušni urbani saobraćaj se razvijaju sve više, a u isto vreme, sve je više etabliranih proizvođača zainteresovanih za ovakve projekte. Od Audija do Mercedesa, brojne marke su u potrazi za najboljim načinom da iskoriste potencijalni El Dorado u ovoj oblasti. Čini se da je neminovno da će u tom slučaju morati da sarađuju s avionskim kompanijama.\n„Porsche nastoji da proširi svoj obim kao proizvođač sportskih automobila i postane vodeća marka u okviru premijum transporta. Na dugoročnom planu, ovo bi moglo da znači ulazak u treću dimenziju putovanja“, rekao je Detlef fon Platen, član izvršnog odbora za prodaju i marketing Porschea AG. „Mi kombinujemo snage dve vodeće globalne kompanije da bismo se ušli u potencijalno ključni tržišni segment budućnosti.“\ntags: boeing električni automobili EV leteći automobili porsche\nprevious Renault planira da uđe u tržišnu bitku s Teslom i Volkswagenom na planu EV\nnext BMW želi da pojača prodaju SUV modela da bi pokrio troškove tranzicije\nHonda HR-V: detalji o modelu za evropsko tržište


Snažan zemljotres pogodio severnu Kaliforniju - 20.12.2021, Sputnik Srbija\nSnažan zemljotres pogodio severnu Kaliforniju\nZemljotres jačine 6,2 stepeni Rihterove skale pogodio je severnu Kaliforniju 20.12.2021, Sputnik Srbija\nZemljotres jačine 6,2 stepeni Rihterove skale pogodio je u ponedeljak priobalno područje severne Kalifornije, saopštio je Evropsko-mediteranski seizmološki centar.Prema prvim izveštajima zemljotres je izazvao manja oštećenja objekata. Društvene mreže preplavljene su svedočenjima ljudi koji opisuju potres, koji je navodno dolazio u talasima.\nsvet, kalifornija, amerika, nesreće i prirodne katastrofe\n21:30 20.12.2021 (Osveženo: 22:28 20.12.2021)\n© AP Photo / Irwin FedriansyahSeizmograf\nZemljotres jačine 6,2 stepeni Rihterove skale pogodio je severnu Kaliforniju\nZemljotres jačine 6,2 stepeni Rihterove skale pogodio je u ponedeljak priobalno područje severne Kalifornije, saopštio je Evropsko-mediteranski seizmološki centar.\nPrema prvim izveštajima zemljotres je izazvao manja oštećenja objekata.\nDruštvene mreže preplavljene su svedočenjima ljudi koji opisuju potres, koji je navodno dolazio u talasima.


Rešite problem bezbednosti na prvom Safety Code hakatonu u martu\nTimovi će imati 24 časa da kreiraju aplikaciju koja će pomoći pri rešavanju problema vanrednih situacija, ekološke bezbednosti, bezbednosti u saobraćaju, bezbednosti na internetu ili neke druge oblasti koja ima veliki bezbedonosni značaj.\nDeveti OpenIT – Konferencija za studente koja prevazilazi gradivo na fakultetima\nKonferencija obuhvata i radionice u trajanju od 45 minuta kroz koje će predstavnici kompanija raditi u grupama od po 20 do 30 studenata. Kompanije će imati priliku da iznesu svoja iskustva, stavove i rešenja koja su se realizovala u praksi.\nBesplatna letnja škola za studente: Ember.JS, Symfony, IoT, Hadoop i Cloud\nOd 21. septtembra možete biti polaznik letnje škole koja obuhvata tri kursa: Razvoj aplikacija elektronskog poslovanja, Internet inteligentnih uređaja, Softverski definisane mreže i Cloud computing\n90% startapa ne uspe — Učimo na njihovim greškama\nFuckUp Nights i Autopsy.io su tu da nam kažu gde grešimo i kako da izbegnemo gotovo siguran neuspeh.\nFull Stack Startap — manje posrednika, više kontrole nad korisničkim iskustvom, više tržišta\nApple, Nest, Tesla Motors su predstavnici Full Stack startapa — grade proizvod i iskustvo korisnika bez posrednika. Zbog čega su se odlučili na ovakvo građenje biznisa i šta su dobre i loše strane full stack poslovanja.


Rajković najbolji igrač Makabija\nGolman fudbalske reprezentacije Srbije Predrag Rajković je izabran za najboljeg igrača Makabija iz Tel Aviva ove sezone.\nArsenal nudi bogatstvo za Srbina\nJoš od 1983. godine, posle Vladimira Petrovića Pižona, za londonski Arsenal nije igrao nijedan srpski igrač, za razliku od preostalih velikih engleskih klubova pošut Liverpula, Mančester...\nGolman blista u Izraelu: Rajković brani i asistira!\nIzraelci odustali od Zvezdine nade\nTerzić: Ristić ostaje u Zvezdi i dobija kapitensku traku\nMladi fudbaler Crvene zvezde Mihailo Ristić neće napustiti klub ovog leta pošto je odbijena ponuda Makabija iz Tel Aviva, potvrdio je danas Tanjugu generalni direktor Zvezdan Terzić.\nVestionline, RSB 0 komentara\nZvezda prodaje još jednog igrača i to za dva miliona evra\nCrvena zvezda se našala u nezavidnoj situaciji pošto je UEFA odlučila da ne isplati srpskom šampionu zarađen novac u tekućoj sezoni jer se upravlja prema odluci Suda za arbitražu u sportu po...\nFOTO: Srbin rasplakao lepu Hrvaticu!\nHajduk je posle drame i jedanaesteraca ispao iz Evrope od Makabija iz Tel Aviva na "Poljudu", a tužna je bila najpoznatija navijačica "bilih" Mirta Šurjak.


Predsednici Francuske i Nemačke sami počinju obeležavanje stogodišnjice kraja Prvog svetskog rata\nCetvrtak , 2018-11-01 | 12:40:08\nPredsednici Francuske i Nemačke, Emanuel Makron i Frank-Valter Štajnmajer u nedelju će u Strazburu biti na koncertu kojim počinje obeležavanje stogodišnjice završetka Prvog svetskog rata, saopštila je danas Jelisejska palata.\nStrazbur će biti prva etapa na tom "putu sećanja" koji će francuski predsednik slediti cele nedelje na znamenitim mestima Prvog svetskog rata.\nPosle vojne svečanosti, Makron sa suprugom Brižit, i Štajnmajer će u nedelju prisustvovati koncertu u katedrali Notr-Dam gde će se svirati dela Debisija i Betovena na temu "evropski mir i vraćanje Alzas-Mozela Francuskoj", navodi se u zvaničnoj najavi.\nNarednog dana, u ponedeljak, Makron će otići mesto bitke kod Lorene, prvog medju vojno značajnim mestima koja će posetiti do 10. novembra. Postriće i Verden, Notr-Dam-de-Loret i Alber gde će se sastati s britanskom premijerkom Terezom Mej da bi obeležili godipncu bitke na Somi 9. novembra.\nMakron će prethodno, 6. novembra, u Remsu, zajedno s predsednikom Malija, Ibrahimom Bubakarom Keitom, odati počast "herojima crnih snaga" - jedinicama koje su učestvovale u oslobadjanju grada Remsa 1918. godine, kao i Prvom korpusu kolonijalne vojske, navodi se u najavi Predsedništva Francuske.\nDugi obilazak Makron završava 10. novembra ceremonijom s nemačkom kancelarkom Angelom Merkel u Kompijenju, gde je potpisano primirje izmdju Saveznika i Nemačke.\nNarednog dana oko stotinu stranih zvaničnika se očekuje kod Trijumfalne kapije u Parizu, na tradicionalnoj svečanosti povodom primirja.Očekuje se izmedju ostalih dolazak američkog i ruskog predsednika, Donalda Trampa i Vladimira Putina.Deo stranih zvanica će potom učestvovati na "Forumu za mir" radi razmene mišljenja o trajnom miru i sprečavanju sukoba, navodi Predsedništva Ffrancuske.


Apple preporučuje pet inovativnih aplikacija - City Magazine\nApple preporučuje pet inovativnih aplikacija\nAplikacije za povećanje produktivnosti možda će vam pomoći da budete efikasniji kada radite od kuće, ali u trenucima predaha, trebaće vam nešto malo drugačije. Apple je prepoznao želje i potrebe korisnika svojih uređaja, zbog čega je nedavno na sajtu ove kompanije osvanuo spisak inovativnih aplikacija i igara, koje se ističu kvalitetom svog dizajna i korisničkog iskustva.\nPredstavljamo vam 5 aplikacija sa njihove liste:\n1. Universe — Website Builder (Universe Exploration Company)\nOva aplikacija će vam pomoći da jednostavan način napravite funkcionalan veb-sajt na svom iPhone-u, iPad-u ili Mac-u. Vrlo je laka za korišćenje i ne zahteva nikakvo programersko i dizajnersko predznanje.\n2. Bird Alone (George Batchelor)\nAplikacija Bird Alone vam pruža mogućnost da se sprijateljite sa „najusamljenijom virtuelnom pticom“ kroz crtanje, pisanje poezije, komponovanje muzike i diskutovanje o životu.\n3. Museum Alive (Alchemy Immersive Ltd)\nTehnologija proširene stvarnosti (AR) upotrebljena je u aplikaciji Museum Alive, koja vam otkriva kako su izgledale i ponašale se životinjske vrste koje su izumrle. Vaš vodič u ovoj aplikaciji je slavni prirodnjak i novinar Dejvid Atenboro.\n4. NaadSadhana (Sandeep Ranade)\nAplikacija NaadSadhana uz pomoć veštačke inteligencije automatski dodaje muzičku pratnju vašim vokalima, zbog čega je idealna za muzičare amatere i sve one koji vole ponekad da zapevaju za svoju dušu. Za sada je podržano osam muzičkih žanrova.\n5. Voice Dream Reader (Voice Dream LLC)\nKada poželite da odmorite svoje oči od ekrana, aktivirajte ovu aplikaciju i ona će tekst koji je trebalo da pročitate pretvoriti u audio format. Podržana je konverzija dokumenata (pdf, word, power point…), internet članaka i e-knjiga (u EPUB formatu).\n#aplikacije #apple #inovacije #preporuke


Fondacija ”Zajedno za osmeh” donirala pet automatik kreveta Institutu za ortopedsko hirurške bolesti ”Banjica”\nPosted on 10 фебруара, 2020 | by zjdn_z_smh\nFondacija ”Zajedno za osmeh” u skladu sa svojim ciljevima, da realizacijom raznih projekata pomogne unapređenje kvaliteta zdravstvenih usluga, donirala je pet savremenih automatik kreveta na daljinsku kontrolu i dva elektromotora za poluintezivnu negu u Službi dečije ortopedije pri Institutu za ortopedsko hirurške bolesti ”Banjica”.\nOvom prilikom Goran Petrović, upravitelj fondacije naglasio je da će fondacija i dalje nastaviti da realizuje slične donacije, projekte i aktivnosti kako bi dala svoj doprinos u unapređenju zdravstvene zaštite dece u Srbiji.\nDr Agnica Petković, specijalista ortopedske hirurgije i traumatologije, načelnica Službe dečije ortopedije i traumatologije na Institutu ”Banjica”, zahvalila Fondaciji ”Zajedno za osmeh” na doniranim krevetima i što je na taj način pomogla deci u njihovom najtežem periodu u životu.\n”Ovo je naš višedecenijski problem sa krevetima, i hvala vam mnogo što ste pomogli da naša deca lakše prebrode period posle operacije”, naglasila je Petković.\nPotpisan Memorandum o saradnji sa poliklinikom “ST Medicina” iz Novog Sada\nBesplatno krstarenje Dunavom i Savom za decu


Kovač: Višegrad za primjer | Opština Višegrad\nKovač: Višegrad za primjer\nMinistar trgovine i turizma Republike Srpske Dragica Kovač rekla je danas da je Višegrad mjesto za primjer kako se razvija turizam, te da ima kvalitetnu i raznovrsnu turističku ponudu.\nKovačeva je poslije sastanka sa načelnikom opštine Višegrad Mladenom Đurevićem izjavila da Višegrad razvija više oblika turizma, kulturno-istorijski, banjski, vjerski, omladinski i da su to sve potencijali ove lokalne zajednice.\n„Kad pomenemo Andrićgrad, most Mehmed-paše Sokolovića, zatim banju Vilina vlas, Manastir Dobrun i manifestacije koje se održavaju, jasno je da turizam ide krupnim korakom naprijed“, istakla je Kovačeva.\nOna je navela da resorno ministarstvo daje podršku svim lokalnim zajednicama koje se javljaju na konkurse za određene projekte, da su prioritetni projekti koji vode u razvoj i da su iz Višegrada stizali takvi projekti.\n„Ministarstvo trgovine i turizma podržava i promoviše privredu time što sprovodi kampanju `Naše je bolje` s ciljem da se promovišu domaći proizvodi, da se kod naroda stvara svijest o važnosti kupovine domaćih proizvoda, čime stimulišemo domaće proizvođače, zapošljavanje domaće radne snage i smanjenje spoljnotrgovinskog deficita“, istakla je Kovačeva.\nOna je dodala da Ministarstvo trgovine i turizma Republike Srpske sprovodi još jednu aktivnost kao podršku domaćim proizvođačima, a to je izdavanje biltena „Najbolje iz Srpske“ u kojem se promovišu najuspješniji privrednici.\nNačelnik opštine Višegrad Mladen Đurević istakao je da je na današnjem sastanku izneseno mnogo obostranih planova za naredni period, naglasiviši veoma dobru saradnju ove opštine sa Ministarstvom trgovine i turizma i Vladom Republike Srpske.\n„Godišnje oko 300.000 turista posjeti Višegrad koji je izgradnjom Andrićgrada, ćuprijom i Ivom Andrićem, prepoznatljiv širom svijeta. Naša opština zaslužuje veliku pažnju Vlade Republike Srpske, kao što je to i do sada bilo“, smatra Đurević.\nOn je rekao da se nada da će voz „ćiro“ ove godine više puta stizati u Višegrad nego do sada, ali da to ne zavisi samo od opštine Višegrad, nego i od željeznica Srpske i Srbije.\n„Mi, kao lokalna zajednica, urgirali smo i molili da broj dolazaka `ćire` u našu opštinu bude što veći, a nadam se da će ove godine tako i biti. Na raspolaganju smi i jednim i drugim `Željeznicama`, daćemo sve što je u našoj moći kako bi `ćiro` mogao da dolazi, ako ne svaki dan, onda barem nekoliko dana u sedmici“, naglasio je Đurević.\nSastanku u opštini Višegrad prisustvovali su i poslanik u Narodnoj skupštini Republike Srpske Pero Petrović, direktor preduzeća „Hidroelektrane na Drini“ Nedeljko Perišić, zamjenik načelnika opštine Višegrad Mladenko Tasić, direktor Turističke organizacije Višegrad Olivera Todorović i drugi.


Najviše pitanja Markoviću o koronavirusu | MINA\nNaslovnica Crna Gora Najviše pitanja Markoviću o koronavirusu\nPodgorica, (MINA) – Premijer Duško Marković odgovaraće u srijedu u parlamentu na pitanja predstavnika poslaničkih klubova, a poslanike najviše inetresuje aktuelna situacija u vezi sa koronovirisom.\nPredstavnik Demokratske partije socijalista Branimir Gvozdenović pitaće koliko je građana, a koliko privrednih subjekata obuhvaćeno dosadašnjim mjerama za dio socio-ekonomske sanacije projektovanih posljedica koronovirusa.\nPoslanika Demokratskog fronta Andriju Mandića interesuje zašto premijer nije prihvatio i učinio javnim set urgentnih mjera koje je predložio taj politički savez, a koji uključuje finansijsku pomoć svakom građaninu.\nPoslanik Socijaldemokratske partije Raško Konjević pitaće Vladu kako planira da pomogne najugroženije kategorije stanovništva – 36 hiljada nezaposlenih i skoro 40 hiljada penzionera sa primanjima ispod 200 EUR.\nPredsjednik Posebnog kluba poslanika Aleksandar Damjanović pitaće premijera koji su razlozi ozbiljnog kašnjenja u realizaciji projekta auto puta i kada će biti završen, imajući u vidu da je provobitni rok bio maj 2019. godine.\nPredstavnik kluba poslanika manjinskih partija Ervih Ibrahinović pitaće da li Vlada namjerava da nastavi započete kapitalne objekte na sjeveru Crne Gore.


Home Društvo Skupština usvojila odluku o „preduzimanju aktivnosti za izgradnju novog savskog mosta“\n„Na šestoj redovnoj sjednici Skupštine Brčko distrikta BiH usvojena je odluka o preduzimanju aktivnosti za iznalaženje rješenja za izgradnju novog mosta preko rijeke Save, koji će povezati Brčko i Gunju,“ saopšteno je iz Skupštine Brčko distrikta BiH.\n„Ova odluka je rezultat nedavne posjete Brčkom resornog ministra Vojina Mitrovića, koji je iskazao veliki interes svog ministarstva i Vijeća ministara BiH za realizaciju ovog projekta,“ rekao je predsjednik Milić.\nDodao je da se ovom odlukom stavlja van snage odluka kojom je Skupština dala ovlaštenje Javnom preduzeću „Putevi Brčko“ da uradi rekonstrukciju postojećeg mosta, te da to ne znači da ovo preduzeće neće imati svoju ulogu u procesu izgradnje novog mosta, ako to bude dogovor BiH i Hrvatske.\nOsim ove odluke, na jučerašnjoj sjednici podršku poslanika dobili su i Program rada Vlade za ovu godinu i Izvještaj o radu Vlade za prošl godinu, kao i prijedlog Opšte politike Brčko distrikta BiH za period od 2020. do 2024. godine.\nU prvom čitanju usvojene su dopune Zakona o parničnom postupku i Zakona o radu, kao i izmjene Zakona o mjesnim zajednicama. Razmatrana je i informacija o epidemiološkoj situacija u Distriktu, koja je ocijenjena složenom.\nSkupština će šesto redovno zasjedanje nastaviti za 14 dana, kada će razmotriti preostale četiri tačke dnevnog reda.\nPrethodni postUskoro stambena rješenja za 60 socijalno ugroženih porodica\nSledeći postOd ponedjeljka odvijanje nastave za sve razrede, policijski čas od 23:00 h


Rudari iz cijele FBiH sutra će protestovati u Sarajevu | Trend Radio Velika Kladuša\nSamostalni sindikat radnika rudnika Federacije Bosne i Hercegovine, povodom obilježavanja 1. maja kao Dana rada, sutra će organizovati protest u Sarajevu.\nIz ovog sindikata su istakli da je riječ o mirnom okupljanju članova iz svih sedam sindikalnih organizacija, članica Samostalnog sindikata radnika rudnika FBiH, pod sloganom “Ne nepravednom i nehumanom restruktuisanju rudnika uglja u sastavu Koncerna Elektroprivreda Bosne i Hercegovine”.\nProtest će biti održan sutra na platou Željezničke stanice u Sarajevu sa početkom u 9 sati, odakle će učesnici mirnom šetnjom u koloni krenuti ka zgradi Vlade FBiH.\nCilj protesta je javno iskazivanje nezadovoljstva radnika iz sektora rudarstva.\nIz Sindikata ukazuju na probleme u rudarstvu u FBiH, te dešavanja u vezi sa usvajanjem novih pravilnika o sistematizaciji radnih mjesta koja se direktno tiču opstanka više hiljada radnih mjesta.\nProtestni marš sutra će u Sarajevu organizovati i Sindikat radnika trgovine i uslužnih djelatnosti Bosne i Hercegovine pod sloganom “I grob, i rob! Šta nam još spremate?”, čiji je cilj da se ukaže na izrazito loš položaj radnika uposlenih u ovom sektoru.